cyanic-selkie/wikianc huggingface dataset:
വി.പി. മാധവറാവു
ആദ്യകാല ജീവിതവും വിദ്യാഭ്യാസവും
കുംഭകോണം കോളേജിൽ വില്യം ആർച്ചർ പോർട്ടറിന്റെ കീഴിലാണ് ഇദ്ദേഹം വിദ്യാഭ്യാസം നേടിയത്. 1869-ൽ ഇദ്ദേഹം ബി.എ. പാസാവുകയും മൈസൂർ നാട്ടുരാജ്യത്തിലെ റോയൽ സ്കൂളിൽ ഹെഡ് മാസ്റ്ററായി ജോലിയിൽ പ്രവേശിക്കുകയും ചെയ്തു. ഇദ്ദേഹം പിന്നീട് മൈസൂറിലെ പബ്ലിക് പ്രോസിക്യൂട്ടർ ആയി നിയമിതനായി. റെവന്യൂ വിഭാഗത്തിലും ജുഡീഷ്യൽ വിഭാഗത്തിലും ഇദ്ദേഹം ജോലി ചെയ്തിട്ടുണ്ട്. 1898 മുതൽ 1901 വരെ ഇദ്ദേഹം മൈസൂറിലെ ഇൻസ്പെക്ടർ ജനറൽ ഓഫ് പോലീസ്, പ്ലേഗ് കമ്മീഷണർ എന്നീ തസ്തികകളിലുമിരുന്നിട്ടുണ്ട്. 1902 മുതൽ1904 വരെ ഇദ്ദേഹം റെവന്യൂ കമ്മീഷണറായിരുന്നു.
തിരുവിതാംകൂർ ദിവാൻ
ഇദ്ദേഹം1904 മുതൽ 1906 വരെ തിരുവിതാംകൂറിന്റെ ദിവാനായിരുന്നു. മൂലം തിരുനാൾ ആയിരുന്നു ഇക്കാലത്ത് തിരുവിതാംകൂർ രാജാവ്.
ഇന്ത്യയിലെ ആദ്യത്തെ തിരഞ്ഞെടുക്കപ്പെട്ട അംഗങ്ങളുള്ള നിയമനിർമ്മാണസഭയായ ശ്രീമൂലം പോപ്പുലർ അസംബ്ലി (ശ്രീമൂലം പ്രജാസഭ) ആരംഭിച്ചത് ഇദ്ദേഹത്തിന്റെ കാലത്താണ്. ആദ്യയോഗത്തിന്റെ അദ്ധ്യക്ഷൻ ഇദ്ദേഹമായിരുന്നു.
ശ്രീമൂലം പ്രജാസഭ സ്ഥാപിക്കുന്നതിനു മുൻപായി പ്രധാന പ്രമാണിമാരുടെ അഭിപ്രായം അദ്ദേഹം ആരായുവാനായി ഭക്തിവിലാസത്തുവച്ച് (ദിവാന്റെ ഔദ്യോഗികവസതി - ഇപ്പോൾ ഇവിടെ ആകാശവാണി പ്രവർത്തിക്കുന്നു). ജനഹിതം അറിയാനും അഭിപ്രായം കേൾക്കാനും വിപുലമായ മറ്റൊരു സഭ രൂപവകരിക്കുന്നതിനോട് പ്രമാണിമാർ എതിർപ്പു പ്രകടിപ്പിക്കുകയാണുണ്ടായത്. രാജാവിനും ദിവാനുമുള്ള അധികാരങ്ങൾ ജനങ്ങൾക്കു നൽകുന്നത് അപകടകരമാണെന്നായിരുന്നു പൊതു അഭിപ്രായം. എതിർപ്പുകളെ തള്ളിക്കളഞ്ഞ് ജനപ്രാതിനിദ്ധ്യ സഭ സ്ഥാപിക്കുവാനുള്ള ഉദ്ദ്യമവുമായി ഇദ്ദേഹം മുന്നോട്ടുപോയി.
മൈസൂറിന്റെ ദിവാൻ
1906 ജൂൺ 30 മുതൽ 1909 മാർച്ച് 31 വരെ ഇദ്ദേഹം മൈസൂറിലെ ദിവാനായിരുന്നു.
1906-ൽ ഇദ്ദേഹത്തിന്റെ കാലത്ത് മൈസൂർ ലജിസ്ലേറ്റീവ് അസംബ്ലിയിലെ അംഗങ്ങൾക്ക് നിയമങ്ങൾ പാസാക്കാനുള്ള അധികാരം നൽകുന്ന നിയമം നിലവിൽ വരുകയുണ്ടായി. 1907 മാർച്ച് 7-ൽ പുതിയ നിയമസഭ നിലവിൽ വന്നു. ഭൂനികുതി നിയമം ഭേദഗതി ചെയ്യപ്പെടുകയും റെവന്യൂ കമ്മീഷണറെ പ്രധാന റെവന്യൂ അധികാരിയായി വ്യവസ്ഥ ചെയ്യുകയും ചെയ്യുകയുണ്ടായി. റെവന്യൂ കമ്മീഷണർക്ക് ട്രഷറിയുടെ നിയന്ത്രണവും നൽകപ്പെട്ടു. പൊതു ആരോഗ്യ ഡിപ്പാർട്ട്മെന്റ് രൂപീകരിക്കപ്പെടുകയും മൈസൂർ സിവിൽ സർവീസിലേയ്ക്കുള്ള മത്സര പരീക്ഷകൾ പുനരാരംഭിക്കുകയും ചെയ്തു. കവുങ്ങിലുള്ള നികുതി പിൻവലിക്കപ്പെട്ടു.
രാജ്യത്ത് കിന്റർഗാർട്ടൻ സ്കൂളുകൾ ആരംഭിക്കുകയും പ്രാധമിക വിദ്യാഭ്യാസം സൗജന്യമാക്കുകയും ചെയ്തു. ധാരാളം ജലസേചനപദ്ധതികൾ ആരംഭിച്ചു. 1906-07 മാരികാനൈറ്റ് ജോലികളും 1907-08 കാലത്ത് ബെലഗോളയിലെ കാവേരി പവർ വർക്കിന്റെ ജോലികളും പൂർത്തിയായി. ഇൻഡ്യൻ ഇൻസ്റ്റിറ്റ്യൂട്ട് ഓഫ് സയൻസിനായി സർക്കാർ സൗജന്യമായി ഭൂമി നൽകുകയുമുണ്ടായി.
ബാംഗളൂർ പട്ടണത്തിലെ സിവിൽ സ്റ്റേഷനും മിലിട്ടറി സ്റ്റേഷനും വൈദ്യുത വിളക്കുകൾ 1908 ജനുവരി 1-ന് ലഭ്യമായി. മൈസൂർ പട്ടണത്തിന് വൈദ്യുത വിളക്കുകൾ ലഭിച്ചത് 1908 സെപ്റ്റംബർ 26-നായിരുന്നു.
സ്ഥാനമാനങ്ങൾ
1899-ൽ ഇദ്ദേഹത്തിന് കമ്പാനിയൻ ഓഫ് ദി ഓർഡർ ഓഫ് ദി ഇൻഡ്യൻ എമ്പയർ എന്ന സ്ഥാനം ലഭിച്ചു. 1900-ൽ കൈസർ-ഇ-ഹിന്ദ് മെഡലും ഇദ്ദേഹത്തിന് ലഭിക്കുകയുണ്ടായി.
അവലംബങ്ങൾ
വർഗ്ഗം:1850-ൽ ജനിച്ചവർ വർഗ്ഗം: 1934-ൽ മരിച്ചവർ വർഗ്ഗം:ഫെബ്രുവരി 10-ന് ജനിച്ചവർ
വർഗ്ഗം:തിരുവിതാംകൂറിന്റെ ദിവാന്മാർ
എഥൽ ലിലിയൻ വോയ്നിച്ച്
ഐറിഷ് നോവലിസ്റ്റും സംഗീതജ്ഞയുമായിരുന്നു എഥൽ ലിലിയൻ വോയ്നിച്ച്. അയർലണ്ടിലെ കോർക് എന്ന സ്ഥലത്ത് ഇംഗ്ളീഷ് ഗണിതഞ്ജനായ ജോർജ് ബൂളിന്റേയും സ്ത്രീപക്ഷ തത്ത്വചിന്തകയായ മേരി എവറസ്റ്റിന്റേയും പുത്രിയായി 1864 മെയ് 11 നു ജനിച്ചു. പോളിഷ് വംശജനായ എഴുത്തുകാരനും രാഷ്ട്രീയ പ്രവർത്തകനുമായ  മൈക്കൽ വോയ്നിക്കിനെ (Wilfrid Michael Voynich) 1902 ൽ വിവാഹം  ചെയ്ത ലിലിയൻ സാമൂഹ്യ ,പരിഷ്കരണ വിഷയങ്ങളിൽ ശക്തമായി ഇടപെട്ടു വന്നിരുന്നു. 1897ൽ ആണ് ലിലിയന്റെ പ്രശസ്തമായ കൃതിയായ"കാട്ടുകടന്നൽ" അമേരിയ്ക്കയിൽ പ്രസിദ്ധീകരിയ്ക്കപ്പെടുന്നത്. സോവിയറ്റ് യൂണിയനിലും ചൈനയിലും ഈ ക്രൂതി ഏറെ പ്രശസ്തമായി. ഇറ്റലി കേന്ദ്രീകരിച്ചു നടക്കുന്ന വിപ്ളവ മുന്നേറ്റങ്ങളുടെ ചിത്രീകരണമാണ് ഈ നോവലിന്റെ പ്രധാന ഇതിവ്രൂത്തം. സോവിയറ്റ് യൂണിയനിൽ ഈ നോവലിനെ അധികരിച്ച് 1928 ൽ ഓപ്പറയും, 1955 ൽ സിനിമയും പുറത്തിറങ്ങുകയുണ്ടായി. 1960 ജൂലൈ 27 നു എഥൽ ലിലിയൻ അന്തരിച്ചു
പുറംകണ്ണികൾ
വർഗ്ഗം:ബ്രിട്ടീഷ് നോവലെഴുത്തുകാർ വർഗ്ഗം:ഐറിഷ് നോവലെഴുത്തുകാർ വർഗ്ഗം:1864-ൽ ജനിച്ചവർ
ജോസഫ് ചാലിശ്ശേരി
കടവല്ലൂർ പഞ്ചായത്തിലെ കൊരട്ടിക്കരയിൽ 1948-ൽ ജനനം. വിദ്യഭ്യാസം കടവല്ലൂർ ഹൈസ്ക്കൂൾ, തുടർന്ന് ആനക്കരെ ട്രെയിനിങ്ങ് കോളേജിൽ ടി.ടി.സി. .അവിടെ പഠിക്കുമ്പോൾ മുതൽ കെ എസ്.യു. വഴി രാഷ്ട്രിയത്തിൽ സജീവമായി.കെ.എസ്.യു. പാലക്കാട് ജില്ലാ വൈസ് പ്രസിഡന്റ് ആയിരിക്കെ ചാലിശ്ശേരി സഹകരണ സംഘം ഡയറക്ടർ. പിന്നീട് അക്കിക്കാവ് TMVHS -ൽ അധ്യാപകനായി. രാഷ്ട്രിയത്തിലും, അധ്യാപനത്തിലും , സഹകരണ പ്രസ്ഥാനത്തിലും കഴിവു തെളിയിച്ച മനുഷ്യ സ്നേഹി.
കെ.എസ്.യു. പാലക്കാട് ജില്ലാ വൈസ് പ്രസിഡന്റ്
ഡി.സി.സി. തൃശ്ശൂർ ജനറൽ സെക്രട്ടറി, കെ.പി.സി.സി. മെമ്പർ
യു.ഡി.എഫ് ജില്ലാ ചെയർമാൻ തൃശ്ശൂർ
കടവല്ലൂർ സർവീസ് സഹകരണ ബാങ്ക് പ്രസിഡന്റ്
കൊച്ചിൻ ഭൂപണയ ബാങ്ക് പ്രസിഡന്റ്
കേരള സംസ്ഥാന സഹകരണ സർവ്വീസ് പരീക്ഷ ബോഡ് മെമ്പർ
ഇഫ്ക്കോ ഡയറക്ടർ ബോർഡ് മെബർ
വിബി ജെ
ഡെൻമാർക്കിലെ ആർഹസിന്റെ തെക്കുപടിഞ്ഞാറുള്ള ഒരു നഗരവും ഇപ്പോൾ 30,000 നിവാസികൾ ഉള്ള ഒരു ജില്ലയുമാണ് വിബി ജെ. ജൂട്ട്ലാൻഡിനു വേണ്ടി "ജെ" നിലകൊള്ളുന്നു, കാരണം സീലൻഡ് ദ്വീപിൽ വിബി എന്നു പേരുള്ള മറ്റൊരു നഗരം സ്ഥിതിചെയ്യുന്നു, ഔദ്യോഗികമായി വിബി എസ്ജെ എന്നു വിളിക്കുന്നു.
ഇതും കാണുക
Other postal districts in Aarhus includes:
പി.ആർ. കൃഷ്ണൻ
കേരളത്തിലെ രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''പി.ആർ. കൃഷ്ണൻ'''. 1937-ൽ കോൺഗ്രസിൽ അംഗമായ ഇദ്ദേഹം ദേശീയ പ്രസ്ഥാനത്തിൽ പങ്കെടുത്തുകൊണ്ടാണ് സജീവ രാഷ്ട്രീയത്തിൽ പ്രവേശിച്ചത്. അധ്യാപകനായിരുന്ന അദ്ദേഹത്തെ ക്വിറ്റ് ഇന്ത്യാ പ്രക്ഷോഭത്തിൽ പങ്കെടുത്തതിന്റെ പേരിൽ സർവ്വീസിൽ നിന്നും പിരിച്ചു വിട്ടിരുന്നു. കൊച്ചി പ്രജാ മണ്ഡലത്തിന്റെ ജനറൽ സെക്രട്ടറിയായിരുന്ന ഇദ്ദേഹം തൃശൂർ ഡി.സി.സി. സെക്രട്ടറി, കെ.പി.സി.സി. നിർവ്വാഹക സമിതിയംഗം എന്നി നിലകളിൽ പ്രവർത്തിച്ചിരുന്നു. 1954-ൽ ഒല്ലൂർ മണ്ഡലത്തിൽ നിന്നും തിരു-ക്കൊച്ചി നിയമസഭയിലേക്കും, 1960-ൽ കുന്നംകുളം മണ്ഡലത്തിൽ നിന്നും കേരള നിയമസഭയിലേക്കും തിരഞ്ഞെടുക്കപ്പെട്ടിട്ടുണ്ട്.
അവലംബം
വർഗ്ഗം:1916-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1993-ൽ മരിച്ചവർ വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:രണ്ടാം കേരള നിയമസഭാംഗങ്ങൾ
എക്സ്ട്രിമോഫൈൽ
ജ്യോതിർജീവശാസ്ത്രം
ജ്യോതിർജീവശാസ്ത്രജ്ഞർ എക്സ്ട്രിമോഫൈലുകളെക്കുറിച്ചുള്ള പഠനങ്ങളിൽ ഏർപ്പെടുന്നുണ്ട്. മറ്റു ഗ്രഹങ്ങളിലെ ജീവൻ നിലനിൽക്കാൻ സാധ്യതയില്ല എന്നു കരുതുന്ന ഇടങ്ങളിലും ജീവനെ അന്വേഷിക്കാം എന്ന് തിരിച്ചറിഞ്ഞത് ഇത്തരം അതിതീവ്രസാഹചര്യങ്ങളിൽ വളരുന്ന ജീവികളെക്കുറിച്ച് പഠിച്ചതോടെയാണ്.
അവലംബം
വർഗ്ഗം:ജീവികൾ
മഹാവിഷുവം
ലഘുചിത്രം|300x300ബിന്ദു|[[Equinox|വിഷുവ ദിനത്തിൽ സൂര്യപ്രകാശം ഭൂമിയിൽ പതിക്കുന്നതിന്റെ ഒരു ചിത്രീകരണം]] സബ് സോളാർ ബിന്ദു ദക്ഷിണാർദ്ധഗോളത്തിൽനിന്നും മാറി ഖഗോളമദ്ധ്യരേഖയെ മറികടക്കുന്ന വിഷുവത്തെയാണ് ഭൂമിയിലെ മഹാവിഷുവം എന്ന് പറയുന്നത്. മാർച്ച് വിഷുവം (ഇംഗ്ലീഷ്: March equinox) എന്നും ഇത് അറിയപ്പെടുന്നു. കാലാവസ്ഥയെ അടിസ്ഥാനമാക്കിയാൽ ഉത്തരാർദ്ധഗോളത്തിൽ മഹാവിഷുവത്തെ വസന്തവിഷുവം എന്നും ദക്ഷിണാർദ്ധഗോളത്തിൽ ഗ്രീഷ്മവിഷുവം എന്നും അറിയപ്പെടുന്നു. രാത്രിയുടേയും പകലിന്റെയും ദൈർഘ്യം സമമാകുന്ന ദിനമാണ് വിഷുവങ്ങൾ. വർഷത്തിൽ രണ്ട് വിഷുവങ്ങളാണുള്ളത്.
അവലംബം
വർഗ്ഗം:കലണ്ടർ
മൊസോൻഗോവ
2014-ൽ പുറത്തിറങ്ങിയ മൊസോത്തോ ആക്ഷൻ-ഡ്രാമ ഷോർട്ട് ഫിലിമാണ് മൊസോൻഗോവ. ലെമോഹാങ് ജെറമിയ മോസസ് സംവിധാനം ചെയ്ത് ഹന്ന സ്റ്റോക്ക്മാൻ നിർമ്മിച്ച ഈ ചിത്രത്തിലെ പ്രധാന വേഷത്തിൽ സിഫിവെ എൻസിമ-എൻറ്റ്‌സ്‌കെ അഭിനയിക്കുന്നു. അതേസമയം മസെലെ ടോക്കനെ, ചക്കാ ഫെഹ്‌ലമറോൾ ഖലെചെനെ, റെറ്റ്‌സെലിസിറ്റ്‌സോ സെകേക്ക് എന്നിവർ സഹവേഷങ്ങൾ ചെയ്തു.
നിരൂപകരിൽ നിന്ന് നിരൂപക നിരൂപണങ്ങൾ നേടിയ ചിത്രം നിരവധി അന്താരാഷ്ട്ര ചലച്ചിത്രമേളകളിൽ പ്രദർശിപ്പിച്ചു.
പുറംകണ്ണികൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ആഫ്രിക്കൻ സിനിമ
തമിഴി (വെബ് സീരീസ്)
2019 ലെ ഇന്ത്യൻ തമിഴ് ഭാഷാ ഡോക്യുമെന്ററി വെബ് സീരീസാണ് തമിഴി. തമിഴ് എഴുത്ത് ലിപിയുടെ പരിണാമത്തെ അടിസ്ഥാനമാക്കിയുള്ള ഒരു ഗവേഷണ ഡോക്യുമെന്ററി പരമ്പരയാണിത്. വെബ് പരമ്പര ശബ്ദരേഖ ചെയ്ത് നിർമ്മിച്ചത് പ്രദീപ് കുമാർ ആണ്. സംവിധാനം നിർവഹിച്ചത് ഹിപ്പ് ഹോപ്പ് തമിഴൻ ആദി ആണ്. ഇരുവരും ചേർന്ന് ഒരു സംഘത്തിന്റ ഭാഗമായി സംഗീത വെബ് പരമ്പര ആരംഭിക്കുക ആയിരുന്നു. എഴുത്തുകാരൻ, നിർമ്മാതാവ്, സംഗീതസംവിധായകൻ എന്നീ നിലകളിൽ ഹിപ്പ് ഹോപ്പ് തമിഴൻ ആദിയുടെ ആദ്യ വെബ് സീരീസ് ആയി ഇത് അടയാളപ്പെടുത്തുന്നു. സെപ്റ്റംബറിൽ ഔദ്യോഗിക സംഗീത വീഡിയോ തുടക്കം കുറിച്ച് 2019 സെപ്റ്റംബർ 21 ന് ആരംഭിച്ചു. ആദ്യ ഭാഗം 2019 ഒക്ടോബർ 2 ന് പ്രകാശനം ചെയ്തു.
ഉത്പാദനം
ഡോക്യുമെന്ററി വെബ് പരമ്പരയുടെ നിർമ്മാണം വെളിപ്പെടുത്തിയത് ഹിപ്പ് ഹോപ്പ് തമിഴൻ സ്വതമേ ആയിരുന്നു. ആദി ഒരു കമ്പോസർ ആയി ആരംഭം കുറിക്കുന്ന സമയത്തായിരുന്നു അത്, വരാനിരിക്കുന്ന തമിഴ് സിനിമ പദ്ധതികളിൾ തിരക്കിലായിരിക്കുമ്പോൾ 2017 ലെ തമിഴൻ എൻട്രു സോൽ, വന്താ രജാവാതാൻ വരുവേൻ, ഇമയ്ക്ക നൊടികൾ, തനി ഒരുവൻ 2 നട്പേ തുണൈ ഇടയിൽ ആയിരുന്നു. ഒരു ഡോക്യുമെന്ററി സീരീസ് നിർമ്മിക്കാനുള്ള ആശയം വരുന്നതിനുമുമ്പ് ഒരു വർഷത്തിലേറെയായി ഹിപ്ഹോപ്പ് ആദി തന്നെ തമിഴ് ഭാഷയുടെ പുരാതന ഭാഷയെക്കുറിച്ച് ഗവേഷണം നടത്തിയതായി വെളിപ്പെടുത്തി. അന്തരിച്ച തമിഴ് ജനപ്രിയ കവി സുബ്രഹ്മണ്യ ഭാരതിയുടെ ജന്മദിനത്തോടനുബന്ധിച്ച് 2018 ഡിസംബർ 11 ന് വെബ് സീരീസിന്റെ ട്രെയിലർ അനാച്ഛാദനം ചെയ്തു.
ശബ്‌ദട്രാക്ക്
ഹിപ്‌ഹോപ്പ് തമിഴ രചിച്ച വെബ് സീരീസിനായുള്ള ഒരു പ്രമോഷണൽ ഗാനം 2019 സെപ്റ്റംബർ 21 ന് യൂട്യൂബിൽ ഒരു മ്യൂസിക് വീഡിയോയായും ഒരേ ദിവസം എല്ലാ സ്ട്രീമിംഗ് പ്ലാറ്റ്‌ഫോമുകളിലും സിംഗിൾ ഗാനമായും പുറത്തിറങ്ങി.
ഭാഗങ്ങൾ
ഭാഗങ്ങൾ 2019 ഒക്ടോബർ 2 മുതൽ യൂട്യൂബിൽ റിലീസ് ചെയ്യുന്നു. ട്രെയിലർ, പ്രമോഷണൽ ഗാനം, 8 ഭാഗങ്ങളായി എന്നിവ ഉൾപ്പെടെ തമിഴിയുടെ പ്ലേലിസ്റ്റ് ഇതാണ്.
പരാമർശങ്ങൾ
വർഗ്ഗം:തമിഴ് ടെലിവിഷൻ പരിപാടികൾ
റെയിൻവില്ലെ, സുരിനാം
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് റെയിൻവില്ലെ. 2012- ലെ സെൻസസിലെ ഇവിടത്തെ ജനസംഖ്യ 22,747 ആയിരുന്നു.
അവലംബം
വർഗ്ഗം:സുരിനാമിലെ റിസോർട്ടുകൾ വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
സൈരന്ധ്രി നത്ത്
കിഴക്ക് തെക്ക് ഏഷ്യയിൽ കാണപ്പെടുന്ന ഒരു തരം നത്താണ് സൈരന്ധ്രി നത്ത്    ഇംഗ്ലീഷിൽ ഇത് Oriental Scops Owl എന്നറിയപ്പെടുന്നു.
വിതരണം
തെക്കേ ഏഷ്യയിലെ ഇലപൊഴിയും വനങ്ങളിലാണ് കാണുന്നത്. അലാസ്കയിൽ രണ്ടു തവണ കണ്ടാതായി രേഖപ്പെടുത്തിയിട്ടുണ്ട്.
കോൽത്താഴ്
thumb|300px|കോൽത്താഴ്
കോൽത്താഴ്: പ്രധാനമായും ക്ഷേത്ര ശ്രീകോവിൽ, പൂജാമുറി തുടങ്ങിയവ പൂട്ടുവാനായിട്ടാണ് കോൽത്താഴ് ഉപയോഗിക്കുന്നത്. പണ്ടുകാലങ്ങളിൽ കൂടുതൽ അടച്ചുറപ്പ് ആവശ്യമുള്ള മുറികൾക്കാണ് ഇത്തരം താഴിട്ട് പൂട്ടാറുണ്ടായിരുന്നത്. സാധാരണ ഓടിലാണ് ഇത് നിർമ്മിക്കുന്നത്. രൂപത്തിൽ വാദ്യോപകരണമായ തിമിലയുടെ ആകൃതിയാണ് കോൽത്താഴിനുള്ളത്.
പ്രധാനമായും രണ്ടുഭാഗമാണ് താഴിനുള്ളത്. കോൽ എന്ന് വിളിക്കുന്ന താക്കോൽ ഇട്ട് തള്ളി തുറക്കുമ്പോൾ ത്രികോണാകൃതിയിൽ പുറത്തേക്ക് തുറന്നുവരുന്ന ഒരു ഭാഗവും, അടുത്തത് തിമിലാകൃതിയുള്ള രണ്ടാമത്തെ ഭാഗവുമാണ്. കോൽത്താഴിട്ടു പൂട്ടുന്ന അവസരത്തിൽ ത്രികോണാകൃതിയിലുള്ള താഴിന്റെ ഈ ഭാഗം വലിപ്പം കുറഞ്ഞ് ഉള്ളിൽകടക്കുകയും അതിനുശേഷം വികസിക്കുകയും താഴ് പൂട്ടുകയും ചെയ്യുന്നു. തുറക്കാൻ ഉപയോഗിക്കുന്ന കോൽ താഴിനുള്ളിൽ ഇടുമ്പോൾ ഈ ത്രികോണാകൃതിയിലുള്ള താഴിന്റെ ഭാഗം വലിപ്പം കുറയുകയും, കോൽതാക്കോലിട്ട് ബലമായി അകത്തേക്ക് തള്ളുമ്പോൾ താഴ് പുറത്തേക്ക് തുറന്നുവരികയും ചെയ്യുന്നു. എല്ലാ കോൽ താക്കോലുകളും കണ്ടാൽ ഒരുപോലെ ഇരിക്കുമെങ്കിലും, ഒരു താക്കോൽ ഒരു താഴിനുമാത്രമേ ഉപയോഗിക്കാൻ പറ്റുകയുള്ളു. അത്രയ്ക്കു വിചിത്രവും പ്രത്യേകതയും ഉള്ളതായിരുന്നു ഇതിന്റെ നിർമ്മാണം.
പുരാതനകാലത്ത് ഏറെ പ്രചാരത്തിലുണ്ടായിരുന്ന ഈ താഴ്, പുതിയ താഴിന്റെ ആവിർഭാവത്തോടെ ഇന്ന് അന്യം നിന്നുപോയിരിക്കുന്നു. എങ്കിലും ഇന്നും പല പുരാതന ക്ഷേത്രങ്ങളുടേയും, പഴയ തറവാടിന്റേയും പൂജാമുറികളും മറ്റും ഇതിട്ട് പൂട്ടാറുണ്ട്.
ബാബ വാംഗ
ബാബ വാംഗ (баба Ванга) (ജനനം 31 ജനുവരി1911 – 11 ആഗസ്ത് 1996), അഥവാ വാങേലിയ പാൻഡേവ ഡിമിത്രോവ, Vangelia Pandeva Dimitrova (Вангелия Пандева Димитрова), (വിവാഹത്തിനു ശേഷം  വങേലിയ് ഗുഷ്തെരോവ)  Vangelia Gushterova (Вангелия Гущерова), അന്ധയായ ബൾഗേറിയൻ സന്യാസിനിയും, അതീന്ദ്രിയജ്ഞാനം അഥവാ ദിവ്യദൃഷ്ടീയുണ്ടെന്നു കരുതിവന്ന ഒരു പ്രകൃതി ചികിത്സയുമായിരുന്നു. മാസിഡോണിയയിൽ നിന്നുള്ള അവർ തന്റെ ജീവിതത്തിന്റെ കൂടുതൽ കാലവും ബൾഗേറിയയിലെ കൊസൂഹ് മലകളിലെ റൂപിതെ എന്നപ്രദേശത്തു കഴിച്ചു കൂട്ടി   ലോകത്തിലെ ദശലക്ഷക്കണക്കിനു വരുന്ന വിശ്വാസികൾ ഇന്നും ബാബ വാംഗക്ക് അമാനുഷികവും അതീന്ദ്രിയവുമായ കഴിവുകൾ ഉണ്ടായിരുന്നു എന്നു വിശ്വസിക്കുന്നു. . ബാൾകിന്റെ നോസ്ത്രദാമുസ് എന്ന അപരനാമത്തിലും അവർ അറിയെപ്പെട്ടിരുന്നു.
ജീവിതരേഖ
സ്റ്റൂമീറ്റ്സ എന്ന പ്രദേശം വളരെക്കാലങ്ങളായി ബൾഗേറിയയും സെർബിയയും ടർക്കിയും ഗ്രീസും തങ്ങളുടേതെന്ന് പറഞ്ഞ് തമ്മിൽ കലഹിച്ചു നടന്ന നാടാണ്. ഇത് കൂടാതെ രണ്ട് ലോകമഹായുദ്ധങ്ങളിലും ഈ നാട് നേരിട്ട് പങ്കാളിയായി. സെർബിയരും ബൽഗ്ഗേറിയക്കാരും ലോകമഹായുദ്ധകാലത്ത് വിരുദ്ധ ചേരികളിലുമായിരുന്നു. ദാരിദ്ര്യം നിറഞ്ഞ നാളുകളായിരുന്നു വാംഗയുടെ കുഞ്ഞുന്നാളിൽ. യുദ്ധത്തിനുശേഷം സ്ട്രൂമിറ്റ്സ സെർബിയ പിടിച്ചടക്കി. വാംഗയുടെ അച്ഛനെ സെർബിയക്കാർ ബൾഗേറിയൻ വിപ്ലവകാരിയെന്നാരോപിച്ച് ജയിലിലടച്ചു. അമ്മ താമസിയാതെ മരിക്കുകയും മറ്റു കുടുബാംഗങ്ങളുടെ കൂടെ എതാണ്ട് അനാഥയായി വാംഗ ജീവിക്കുകയുമായിരുന്നു. ഒരു സാധാരണ കുട്ടി എന്നതിൽ കവിഞ്ഞ് പ്രത്യേകതകൾ ഒന്നുമില്ലാഞ്ഞ വാംഗക്ക് പ്രകൃതി ചികിത്സയിൽ പ്രത്യേക താല്പര്യം ഉണ്ടായിരുന്നു.
12 വയസ്സിൽ കാഴ്ച നഷ്ടപ്പെട്ടു. ഒരു ചുഴലിക്കാറ്റിൽ പെട്ട് പറന്നെവിടേയോ അബോധാവസ്ഥയിൽ ചെന്നു വീഴുകയായിരുന്നു എന്നു പറയുന്നു എങ്കിലും അക്കാലത്തെ ഭൗമാശാസ്ത്ര രേഖകകളിൽ ചുഴലിക്കാറ്റ് രേഖപ്പെടുത്തിയിട്ടില്ല. ഇതിനുശേഷമാണ് വാംഗക്ക് അതീന്ദ്രിയമായ കഴിവുകൾ വന്നുചേർന്നതെന്നു വിശ്വസിക്കുന്നു
ലോകമഹായുദ്ധം അവസാനിച്ച സമയത്ത് വംഗ നാനദേശത്തുനിന്നുള്ള വിശ്വാസികളെ തന്റെ അതീന്ദ്രിയജ്ഞാനം കൊണ്ടും ആശ്വാസവചനങ്ങൾ കൊണ്ടും ആകർഷിക്കാൻ തുടങ്ങിയിരുന്നു. പലരും മരിച്ചുപോയ ബന്ധുക്കളെക്കുറിച്ച് അറിയാനായാണ് വംഗയെ സന്ദർശിച്ചത്. അക്കൂട്ടത്തിൽ ബൽഗേറിയ രാജാവായിരുന്ന് റ്റ്സാർ ബോറിസ് മൂന്നാമൻ ഉണ്ടായിരുന്നു എന്ന് ചിലർ വാദിക്കുന്നു.
പ്രശസ്തി
വാംഗ നിരക്ഷരയോ അല്പം സാക്ഷരയോ ആയിരുന്നു. പുസ്തകങ്ങൾ ഒന്നും തന്നെ അവർ എഴുതിയിട്ടില്ല എങ്കിലും അവർ പറഞ്ഞിട്ടുള്ള കാര്യങ്ങൾ ജോലിക്കാർ എഴുതി സൂക്ഷിച്ചിരുന്നതും മറ്റു കേട്ടുകേൾവികളും പിന്നീട് പ്രസിദ്ധീകരിക്കപ്പെട്ടു.
സോവിയറ്റ് യൂണിയന്റെ പതനം, ചെർണോബൈൽ ദുരൻതം, ജോസഫ് സ്റ്റാലിന്റെ അന്ത്യദിനം, റഷ്യൻ മുങ്ങിക്കപ്പലായ കുർസ്ക് കെ-41 നശിക്കാനിടയായ സംഭവം, സെപ്തംബർ 11 ലെ ആക്രമണം, വാസ്സെലിൻ ടപലോവ്  ലോക ചെസ്സ് ചാമ്പ്യനായത് തുടങ്ങിയ സംഭവങ്ങൾ ബാബ വാംഗ പ്രവചിച്ചിട്ടുണ്ട് എന്ന് വീസ്ലെർ ഫീൽഡ് ഗൈഡ് റ്റൊ ദ പാരനോർമൽ "Wiesler Field Guide to the Paranormal" എന്ന ഗ്രന്ഥകാരൻ അവകാശപ്പെടുന്നു  എന്നാൽ അവരുമായി അടുത്ത് പരിചയമുള്ളവർ ഇത് നിരാകരിക്കുന്നു. കുർസ്കിനെക്കുറിച്ചോ ഇന്റർനെറ്റിൽ പ്രചരിക്കുന്ന മറ്റു കഥകളോ ഒക്കെ തന്നെയും അടിസ്ഥാനരഹിതങ്ങളാണെന്നാണ് അവർ പറയുന്നത്.
പരാമർശങ്ങൾ
<References/>
സിജി തോമസ്
മലയാളചലച്ചിത്രങ്ങളിലെ വസ്ത്രാലങ്കാരകയാണ് സിജി തോമസ്. 2013ലെ വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം 2013 ആമേൻ എന്ന ചിത്രത്തിലൂടെ നേടി.
അവലംബം
വർഗ്ഗം:മലയാളചലച്ചിത്രവസ്ത്രാലങ്കാരകർ വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
ഓക്സ് ഐ ഡെയ്സി
ആസ്റ്റ്രേസീ സസ്യകുടുംബത്തിൽപ്പെടുന്ന ഒരിനം ചെടിയാണ് ഓക്സ് ഐ ഡെയ്സി. ശാസ്ത്രനാമം: Leucanthemum vulgare. യൂറോപ്പാണ് ജന്മദേശം. ഏഷ്യയിലും കാണപ്പെടുന്നു. ഇന്ത്യയിൽ മിക്കയിടത്തും ഉദ്യാനസസ്യമായി ഇതിനെ വളർത്തുന്നുണ്ട്. ചില രാജ്യങ്ങളിൽ ഇതിനെ ഒരു അധിനിവേശസസ്യമായും കരുതുന്നുണ്ട്.
അനൻസിയേഷൻ (വാൻ ഐയ്ക്, വാഷിംങ്ടൺ)
ദ അനൻസിയേഷൻ (Annunciation (van Eyck, Washington)) 1434-1436 കാലഘട്ടത്തിൽ, ആദ്യകാല നെതർലാന്റ്സ് മാസ്റ്റർ ജാൻ വാൻ ഐക്ക് വരച്ച ഒരു എണ്ണഛായാചിത്രം ആണ്. വാഷിങ്ടൺ ഡി.സിയിലെ നാഷണൽ ഗ്യാലറി ഓഫ് ആർട്ട്സിൽ ആണ് ഈ ചിത്രം സൂക്ഷിച്ചിരിക്കുന്നത്. ആദ്യം പാനലിൽ ആയിരുന്നു ചിത്രീകരിച്ചിരുന്നതെങ്കിലും പിന്നീട് കാൻവാസിലേക്ക് മാറ്റപ്പെട്ടു. ഒരു മടക്കുഫലകത്തിൻറെ ഇടതു (ആന്തരികം) ഭാഗമായിരുന്നു അത് എന്ന് കരുതപ്പെടുന്നു; 1817 ന് മുമ്പ് മറ്റ് ഭാഗങ്ങളെക്കുറിച്ച് യാതൊരു കാഴ്ചപ്പാടുമുണ്ടായിരുന്നില്ല. ഈ ചിത്രം വളരെ സങ്കീർണമായ ഒരു സൃഷ്ടിയാണ്. ഈ ചിത്രീകരണത്തെക്കുറിച്ച് കലാചരിത്രകാരന്മാർ ഇപ്പോഴും ചർച്ച ചെയ്യുന്നു.
ബാഹ്യ ലിങ്കുകൾ
വർഗ്ഗം:ചിത്രങ്ങൾ
മുഹമ്മദിനെതിരായ വിമർശനങ്ങൾ
മുഹമ്മദിന്റെ ജീവിതകാലത്ത് തന്നെ (ഏഴാം നൂറ്റാണ്ടിൽ) മുഹമ്മദിനെതിരെയുള്ള വിമർശനങ്ങളും ആരംഭിച്ചിരുന്നു. അന്നത്തെ ഗോത്രവർഗ്ഗങ്ങളിൽ നിന്നായിരുന്നു എതിർപ്പ് തുടങ്ങിയത്. ഇത് പ്രവാചകൻ അറേബ്യ അധീനപ്പെടുത്തുന്നത് വരെ തുടർന്നു വന്നു. പിന്നീട് പ്രധാനമായും ജൂതമതപണ്ഡിതരിൽ നിന്നും ക്രിസ്തീയപണ്ഡിതരിൽ നിന്നുമാണ് എതിർപ്പുകളും വിമർശനങ്ങളും ഉയർന്നുവന്നിരുന്നത്. നിരീശ്വര പ്രസ്ഥാനങ്ങളും മുഹമ്മദിനെതിരെ വിമർശനങ്ങൾ ഉയർത്താറുണ്ട്.
അറബ് ഗോത്രങ്ങൾ
ഏകദൈവവിശ്വാസം പ്രചരിപ്പിച്ചു തുടങ്ങിയതോടെ മുഹമ്മദിനെ സമകാലിക അറബി ഗോത്രങ്ങൾ തള്ളിപ്പറഞ്ഞിരുന്നു. ആദ്യകാലങ്ങളിൽ രഹസ്യമായി നടന്ന പ്രബോധനപ്രവർത്തനങ്ങൾ വർഷങ്ങൾക്ക് ശേഷം പരസ്യമായി നടത്തിത്തുടങ്ങി. ദൈവത്തിന്റെ ഏകത്വം, പരലോകവിശ്വാസം തുടങ്ങിയ ഇസ്‌ലാമിക വിശ്വാസങ്ങൾ അവർക്ക് ഉൾക്കൊള്ളാൻ കഴിഞ്ഞിരുന്നില്ല. അവർ മുഹമ്മദിനെ ഭ്രാന്തൻ, ജാലവിദ്യക്കാരൻ, കവി എന്നെല്ലാം പറഞ്ഞ് ആക്ഷേപിച്ചുവന്നു. മുഹമ്മദിന്റെ അനുയായികൾ വർദ്ധിച്ചുവന്നതോടെ എതിർപ്പിന്റെ ശക്തി വർദ്ധിച്ചുവന്നു. പല കുടുംബങ്ങളിലെയും അംഗങ്ങൾ ഇസ്‌ലാം സ്വീകരിച്ചതോടെ കുടുംബ ബന്ധങ്ങളിൽ വിള്ളലുണ്ടാക്കുന്നവൻ എന്നായിരുന്നു മുഹമ്മദ് വിശേഷിപ്പിക്കപ്പെട്ടത്.
ക്രിസ്തീയ വിമർശനങ്ങൾ
ക്രൈസ്തവലോകമാണ് മുഹമ്മദിനെതിരെയുള്ള പ്രചാരണങ്ങൾക്ക് സംഘടിതരൂപം നൽകിയത്. മധ്യകാലഘട്ടം തുടങ്ങി കുരിശുയുദ്ധങ്ങളിലൂടെ കടന്ന് ഓറിയന്റലിസം എന്ന ശാഖ തന്നെ വിമർശനങ്ങൾക്കായി രൂപംകൊണ്ടു. മുഹമ്മദിന്റെ വ്യക്തിത്വത്തെ ആകമിക്കുന്നതായിരുന്നു ഇതിന്റെ പൊതുരീതി Criticism by Christians [...] was voiced soon after the advent of Islam starting with St. John of Damascus in the late seventh century, who wrote of "the false prophet", Muhammad. Rivalry, and often enmity, continued between the European Christian world and the Islamic world [...]. For Christian theologians, the "Other" was the infidel, the Muslim. [...] Theological disputes in Baghdad and Damascus, in the eighth to the tenth century, and in Andalusia up to the fourteenth century led Christian Orthodox and Byzantine theologians and rulers to continue seeing Islam as a threat. In the twelfth century, Peter the Venerable [...] who had the Koran translated into Latin, regarded Islam as a Christian heresy and Muhammad as a sexually self-indulgent and a murderer. [...] However, he called for the conversion, not the extermination, of Muslims. A century later, St. Thomas Aquinas in Summa contra Gentiles accused Muhammad of seducing people by promises of carnal pleasure, uttering truths mingled with many fables and announcing utterly false decisions that had no divine inspiration. Those who followed Muhammad were regarded by Aquinas as brutal, ignorant "beast-like men" and desert wanderers. Through them Muhammad, who asserted he was "sent in the power of arms", forced others to become followers by violence and armed power. . നിന്ദ്യനായ മനുഷ്യൻ, വ്യാജപ്രവാചകൻ,   അന്തിക്രിസ്തു,  മതഭ്രാന്തൻ   പിശാച്  തുടങ്ങിയ വിശേഷണങ്ങൾ ക്രൈസ്തവപണ്ഡിതർ മുഹമ്മദിന് നൽകി. കൂട്ടത്തിൽ ചിലർ മരണശേഷം സുഖജീവിതം ലഭിക്കുമെന്ന മുഹമ്മദിന്റെ വാഗ്ദാനങ്ങളെ വിമർശിച്ചുവന്നു.
ഹൈന്ദവ വിമർശനങ്ങൾ
മുഹമ്മദിന്റെ മതഭ്രാന്ത് മൂലം എല്ലാ രാജ്യങ്ങളും നശിപ്പിക്കപ്പെടുകയും, ദശലക്ഷക്കണക്കിന് ആളുകൾ കൊല്ലപ്പെടുകയും ചെയ്തതിലൂടെ വലിയ തിന്മയാണ് ലോകത്തു സംഭവിച്ചതെന്ന് സ്വാമി വിവേകാനന്ദൻ വിമർശിച്ചു.
അവലംബം
വർഗ്ഗം:ഇസ്ലാമും വിമർശനങ്ങളും വർഗ്ഗം:മുഹമ്മദ് വർഗ്ഗം:ഇസ്ലാമിനെക്കുറിച്ചുള്ള വിവാദങ്ങൾ വർഗ്ഗം:വ്യക്തികൾക്കെതിരായ വിമർശനങ്ങൾ
കാളക്കൊടിയൻ
ആക്റ്റിനോറ്റെറിജീ വിഭാഗത്തിൽപ്പെട്ട, പശ്ചിമഘട്ടതദ്ദേശവാസിയായ ഒരു മത്സ്യമാണ് കാളക്കൊടിയൻ. . വംശനാശ സാദ്ധ്യതയുള്ള ഒരു മത്സ്യമാണിത്. ഇവ താമസിക്കുന്ന ഇടങ്ങളുടെ ശോഷണവും നിയമവിരുദ്ധമായി അലങ്കാര ആവശ്യങ്ങൾക്കുവേണ്ടി ശേഖരിക്കുന്നതും ഇവയുടെ നിലനിൽപ്പ് ഭീതിയിലാക്കുന്നു. നേത്രാവതി, ഭവാനി, ചാലക്കുടിപ്പുഴ, കല്ലട നദി, മണിമലയാർ എന്നിവിടങ്ങളിൽ നിന്നും ഇതിനെ കണ്ടെത്തിയിട്ടുണ്ട്. പതുക്കെയും വേഗത്തിലും ഒഴുകുന്ന നദികളിൽ ഇവയ്ക്ക് ജീവിക്കാൻ കഴിയും. പുഴുക്കൾ, പ്രാണികൾ, കൊഞ്ചുകൾ, സസ്യാവശിഷ്ടങ്ങൾ എന്നിവയെല്ലാം ഈ മത്സ്യം ഭക്ഷിക്കുന്നു. ഉരുളൻ പരൽ എന്ന തെറ്റായ പേരിൽ ഇതിനെ അലങ്കാരമത്സ്യമായി വർഷങ്ങളോളം വിദേശത്തേക്ക് കടത്തിയിട്ടുണ്ട്. ഭവാനിപ്പുഴയും ചാലക്കുടിപ്പുഴയും മലിനമാവുന്നതും അതിരപ്പള്ളിയിൽ നിർമ്മിക്കാൻ ശ്രമിക്കുന്ന ജലവൈദ്യതപദ്ധതിയും ഈ മത്സ്യത്ത്ന്റെ നിലനിൽപ്പിനു ഭീഷണിയാണ്.
പുറത്തേക്കുള്ള കണ്ണികൾ
വർഗ്ഗം:മൽസ്യങ്ങൾ - അപൂർണ്ണലേഖനങ്ങൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ഒയോളം
കയ്യൂർ ചീമേനി പഞ്ചായത്തിലും കരിവെള്ളൂർ പെരളം പഞ്ചായത്തിലും പിലിക്കൊട് പഞ്ചായത്തിലുമായി വ്യാപിച്ചുകിടക്കുന്ന പ്രദേശം.
ഡി-എക്സിങ്
ജനപ്രിയവും ശാസ്ത്രീയവുമായ ഒരു ഹോബിയാണ് ഡി-എക്സിങ്. വിദേശ രാജ്യങ്ങളിലെ പ്രത്യേകിച്ചും ഷോർട്ട് വേവിലുള്ള, റേഡിയോ സ്റ്റേഷനുകൾ ശ്രവിക്കുകയും അവയുമായി കത്തിടപാടുകൾ നടത്തുകയുമാണ് ഈ ഹോബിയിസ്റ്റുകൾ ചെയ്യുന്നത്. സ്റ്റേഷനിൽ നിന്നും കിട്ടുന്ന വെരിഫിക്കേഷൻ കാർഡുകൾ (QSL) ശേഖരിക്കുകയാണ് ഒരു ഡി-എക്സറുടെ ഹോബി.
ഡി-എക്സിങ് -വിവരണം
DX എന്ന പദത്തിനർത്ഥം വിദൂര ദേശങ്ങളിലെ റേഡിയോ സ്റ്റേഷനുകൾ ശ്രവിക്കുക എന്നതാണ്. ഇതിൽ D എന്ന പദം ദൂരത്തെയും X എന്നത് അറിയാത്ത കാര്യത്തെയും സൂചിപ്പിക്കുന്നു. സാധാരണയായി റേഡിയോ സെറ്റുകളിൽ MW, SW, FM, LW എന്നീ ബാൻഡുകൾ കാണം. LW വിൽ സംപ്രേഷണം മുൻ സോവിയറ്റ്‌ റിപ്പബ്ലിക്കുകൾ, മംഗോളിയ, ജർമ്മനി എന്നിവിടങ്ങളിൽ മാത്രമേ ഉള്ളൂ. നമ്മുടെ നാട്ടിൽ സാധാരണയായി ഉപയോഗിക്കുന്നത് മീഡിയം വേവ് അഥവാ AM ബാൻഡ് ആണ്. പ്രാദേശിക പരിപാടികളുടെ സംപ്രേഷണത്തിനു വളരെ യോജിച്ചതാണ് ഈ ബാൻഡ്. FM തരംഗങ്ങൾ വളരെ വ്യക്തവും സ്റ്റീരിയോഫോണിക് ആയതുമായ ശബ്ദം തരുന്നുവെങ്കിലും ഇതിനു വളരെ കുറഞ്ഞ ദൂരമേ സഞ്ചരിക്കുവാൻ സാധിക്കുകയുള്ളൂ. ഷോർട്ട് വേവ് (SW) അഥവാ HF ആണ് ഹോബിയിസ്റ്റുകളെ സംബന്ധിച്ചിടത്തോളം പ്രധാനപ്പെട്ടത്.
thumb|250px|ചിത്രം.2 ഷോർട്ട് വേവ് ബാൻഡിൽ തരംഗങ്ങൾ സഞ്ചരിക്കുന്നത്.
ഷോർട്ട് വേവ് ഡി-എക്സിങ്
ഷോർട്ട് വേവ് ബാൻഡിൽ 2300 മുതൽ 26100 KHz വരെ സംപ്രേഷണത്തിന് ഉപയോഗിക്കുന്നു. 120, 90, 75, 60 മീറ്റർ ബാൻഡുകളാണ് ട്രോപ്പിക്കൽ ഷോർട്ട് വേവ്. പ്രാദേശിക സംപ്രേഷണത്തിനാണ് ഇത് കൂടുതൽ അനുയോജ്യമായിട്ടുള്ളത്. ഈ തരംഗങ്ങൾ പകൽ സമയത്ത് താരതമ്യേന വളരെ കുറഞ്ഞ ദൂരവും രാത്രി സമയത്ത് വളരെ കൂടുതൽ ദൂരം സഞ്ചരിക്കുന്നു. 5850 മുതൽ 26100 KHz വരെയുള്ള 49, 41, 31, 25, 22, 19, 15, 16, 13, 11 മീറ്റർ ബാൻഡുകൾ അന്താരാഷ്ട്ര ഷോർട്ട് വേവ് ബാൻഡ് എന്നറിയപ്പെടുന്നു. വിവിധ രാജ്യങ്ങളിൽ നിന്നുള്ള വിദേശസംപ്രേഷണം ഈ ബാൻഡുകളിലാണ് പ്രധാനമായും ലഭിക്കുന്നത് .സിഗ്നൽ ശക്തി താളക്രമത്തിൽ കൂടുകയും കുറയുകയും ചെയ്യുന്ന പ്രതിഭാസം ഷോർട്ട് വേവ്  ബാൻഡിൽ സാധാരണമാണ്. സൂര്യൻ പുറപ്പെടുവിക്കുന്ന റേഡിയോ തരംഗങ്ങളുംടെ തീവ്രതയും ഹ്രസ്വതരംഗത്തെ  പ്രതികൂലമായി ബാധിക്കും. ബാഹ്യ ആന്റെന്ന  ഘടിപ്പിച്ചു    ഷോർട്ട് വേവ് ഡി-എക്സിങ്   മെച്ചപ്പെടുത്താം.
റിസപ്ഷൻ റിപ്പോർട്ട്
വിദൂര ദേശങ്ങളിലേക്ക് സംപ്രേഷണം ചെയ്യുമ്പോൾ, അവിടങ്ങളിൽ ഈ സ്റ്റേഷന്റെ സിഗ്നലുകൾ വ്യക്തമായി കിട്ടുന്നുണ്ടോ എന്ന് സ്റ്റേഷൻ എൻജിനീയർക്ക് അറിയേണ്ടതുണ്ട്. ശ്രോതാവ് അയക്കുന്ന റിസപ്ഷൻ റിപ്പോർട്ട് ഇതിനവരെ സഹായിക്കുന്നു.
SINPO അല്ലെങ്കിൽ SIO കോഡുകളുപയോഗിച്ചാണ് സിഗ്നലിന്റെ ഗുണനിലവാരം അളക്കുന്നത്.
S - സിഗ്നലിന്റെ ശക്തി (Signal Strength).
I - ഇന്റർഫെറൻസ് (Interference) - മറ്റുള്ള സ്റ്റേഷനുകൾ ഈ സ്റ്റേഷൻ ലഭിക്കുന്ന തരംഗദൈർഘ്യത്തിൽ ഇടകലർന്ന് റിസപ്ഷന് തടസ്സമുണ്ടാക്കുന്നത്.
N - ശബ്ദശല്യം (Noise) - സ്റ്റേഷനിൽ നിന്നുള്ള ശബ്ദം വ്യക്തമാകാതിരിക്കുന്ന അവസ്ഥ.
P - പ്രോപ്പഗേഷൻ (Propagation) - സിഗ്നൽ ശക്തി താളക്രമത്തിൽ കൂടുകയും കുറയുകയും ചെയ്യുന്ന പ്രതിഭാസം.
O - ഓവറോൾ - തരംഗങ്ങളുടെ ആകെ ഗുണനിലവാരം.
1 മുതൽ 5 വരെയുള്ള സംഖ്യകളാണ് റേറ്റിംഗിന് ഉപയോഗിക്കുന്നത്.അടുത്തുള്ള സ്റ്റേഷനാണെങ്കിൽ സിഗ്നൽ പൊതുവെ സുവ്യക്തവും ശക്തവുമായിരിക്കും. എങ്കിൽ സിഗ്നലിന്റെ ശക്തി 5 കൊടുക്കാം. തരക്കേടില്ലെങ്കിൽ 3 ഉം മോശമാണെങ്കിൽ 2 ഉം കൊടുക്കാം. ഇതുപോലെ ബാക്കി പ്രത്യേകതകളും റേറ്റ് ചെയ്ത് 54535, 35534 തുടങ്ങിയ കോഡുകൾ രൂപീകരിക്കുക.
റിസപ്ഷൻ റിപ്പോർട്ടിൽ ഉൾപ്പെടുത്തേണ്ടവ.
1. റേഡിയോ സ്റ്റേഷന്റെ പേര്, ഭാഷ.
2. പരിപാടി കേട്ട ഫ്രീക്വൻസി. ''-ഇത് പരിപാടിക്കു മുൻപോ ശേഷമോ അനൗൺസ് ചെയ്യാറുണ്ട്. ഡിജിറ്റൽ ട്യൂണിംഗ് ഉള്ള റിസീവറാണെങ്കിൽ റിസീവർ ഡിസ്‌പ്ലേയിൽ കാണാം. '' 3. കേൾക്കുന്ന സമയം (അന്താരാഷ്ട്ര സമയത്തിൽ രേഖപ്പെടുത്തണം.)
5. റിസപ്ഷൻ ഗുണനിലവാരം (SINPO അല്ലെങ്കിൽ SIO കോഡിൽ)
6. കേട്ട പരിപാടിയുടെ വിശദാംശങ്ങൾ, പരിപാടികളെക്കുറിച്ചുള്ള അഭിപ്രയങ്ങൾ.
8. ഉപയോഗിക്കുന്ന റേഡിയോ റിസീവറിന്റെ പേര്, മോഡൽ.
9. ഉപയോഗിക്കുന്ന ആന്റിന - പ്രത്യേകം ആന്റിന ഉപയോഗിക്കുന്നുണ്ടോ, നീണ്ട വയർ ആന്റിന തുടങ്ങിയ കാര്യങ്ങൾ.
ഇത്രയും കാര്യങ്ങൾ ഉൾപ്പെടുത്തി അതത് സ്റ്റേഷന് തപാൽ മാർഗ്ഗമോ ഇ-മെയിൽ വഴിയോ അയച്ചു കൊടുക്കുക.
ഈ റിപ്പോർട്ട് സ്റ്റേഷന് കിട്ടിക്കഴിഞ്ഞാൽ അത് അവരുടെ സംപ്രേഷണവിഭാഗം വിലയിരുത്തുകയും ഒരു QSL കാർഡ് അയച്ചു തരികയും ചെയ്യുന്നു. ഈ കാർഡിന്റെ ഒരു വശത്ത് ആ രാജ്യത്തിന്റെ സവിശേഷമായ ഒരു ചിത്രം ഉണ്ടാകും. മറുവശത്ത് സ്റ്റേഷന്റെ റിസപ്ഷൻ സംബന്ധിച്ച് നമ്മൾ അയച്ചു കൊടുത്ത വിവരങ്ങൾ ഉൾപ്പെടുത്തി, സ്റ്റേഷൻ എൻജിനീയർ ഒപ്പിട്ട് അയക്കും. കൂടാതെ സ്റ്റേഷന്റെ പ്രോഗ്രാം ഗൈഡുകൾ, പുസ്തകങ്ങൾ, സി.ഡികൾ തുടങ്ങി അനേകം സാധനങ്ങളും ലഭിക്കാം. ഉപഹോബിയായി സ്റ്റാമ്പുശേഖരണവും നടത്താം.
അവലംബം
ജൂലൈ 2001 ലെ ശാസ്ത്രകേരളത്തിലെ ടി.ആർ രജീഷിന്റെ ലേഖനം.
വർഗ്ഗം:വിനോദങ്ങൾ വർഗ്ഗം:സാങ്കേതികം
കെ. ശ്രീനാഥ് റെഡ്ഡി
പബ്ലിക് ഹെൽത്ത് ഫൗണ്ടേഷൻ ഓഫ് ഇന്ത്യയുടെ പ്രസിഡന്റാണ് '''കെ. ശ്രീനാഥ് റെഡ്ഡി'''. മുമ്പ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ (എയിംസ്) കാർഡിയോളജി വിഭാഗത്തിന്റെ തലവനായിരുന്നു.
കരിയർ
റെഡ്ഡി ഇപ്പോൾ പബ്ലിക് ഹെൽത്ത് ഫൗണ്ടേഷൻ ഓഫ് ഇന്ത്യ (പിഎച്ച്എഫ്ഐ) പ്രസിഡന്റാണ്. മുമ്പ് ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലെ (എയിംസ്) കാർഡിയോളജി വിഭാഗത്തിന്റെ തലവനായിരുന്നു. (2009–13) ഹാർവാർഡ് സ്‌കൂൾ ഓഫ് പബ്ലിക് ഹെൽത്തിൽ കാർഡിയോവാസ്കുലർ ഹെൽത്തിന്റെ ആദ്യത്തെ ബെർണാഡ് ലോൺ വിസിറ്റിംഗ് പ്രൊഫസറായി നിയമിതനായ അദ്ദേഹം ഇപ്പോൾ ഹാർവാർഡ് (2014-2023) ലെ എപ്പിഡെമിയോളജി അഡ്‌ജങ്ക്റ്റ് പ്രൊഫസറായി സേവനമനുഷ്ഠിക്കുന്നു. റോളിൻസ് സ്കൂൾ ഓഫ് പബ്ലിക് ഹെൽത്ത്, എമോറി യൂണിവേഴ്സിറ്റിയിലെ അഡ്ജങ്ക്റ്റ് പ്രൊഫസർ, സിഡ്നി യൂണിവേഴ്സിറ്റിയിലെ മെഡിസിൻ ഹോണററി പ്രൊഫസർ എന്നീ നിലകളിൽ പ്രവർത്തിച്ചിട്ടുണ്ട്. ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (ദില്ലി), എം.എസ്സി എന്നിവയിൽ നിന്ന് ഉസ്മാനിയ മെഡിക്കൽ കോളേജ് (ഹൈദരാബാദ്), എംഡി (മെഡിസിൻ), ഡിഎം (കാർഡിയോളജി) എന്നിവയിൽ നിന്ന് റെഡ്ഡി മെഡിക്കൽ ബിരുദം നേടി. (എപ്പിഡെമിയോളജി) മക്മാസ്റ്റർ സർവകലാശാലയിൽ നിന്ന് (ഹാമിൽട്ടൺ, കാനഡ). കാർഡിയോളജി, എപ്പിഡെമിയോളജി എന്നിവയിൽ പരിശീലനം നേടിയ റെഡ്ഡി, രക്തസമ്മർദ്ദത്തെയും ഇലക്ട്രോലൈറ്റുകളെയും കുറിച്ചുള്ള ഇൻറർ‌സാൾട്ട് ആഗോള പഠനം, മയോകാർഡിയൽ ഇൻഫ്രാക്ഷന്റെ അപകടസാധ്യത ഘടകങ്ങളെക്കുറിച്ചുള്ള ഇന്റർ‌ഹാർട്ട് ആഗോള പഠനം, കൊറോണറി ഹൃദ്രോഗത്തിന്റെ പകർച്ചവ്യാധിയെക്കുറിച്ചുള്ള ദേശീയ സഹകരണ പഠനങ്ങൾ, റുമാറ്റിക് ഹൃദ്രോഗത്തിന്റെ കമ്മ്യൂണിറ്റി നിയന്ത്രണം. ദേശീയ, അന്തർദേശീയ തലങ്ങളിൽ പ്രിവന്റീവ് കാർഡിയോളജിയുടെ നേതാവായി വ്യാപകമായി കണക്കാക്കപ്പെടുന്ന റെഡ്ഡി, ഒരു ആരോഗ്യം, പുകയില നിയന്ത്രണം, ജീവിതകാലം മുഴുവൻ ഉചിതമായ പോഷകാഹാരം, വിട്ടുമാറാത്ത രോഗ പ്രതിരോധം, പ്രോത്സാഹനം എന്നിവയ്ക്കായി പ്രവർത്തിച്ച ഒരു ഗവേഷകൻ, അധ്യാപകൻ, പോളിസി പ്രാപ്തൻ, അഭിഭാഷകൻ, പ്രവർത്തകൻ എന്നീ രീതിയിലൊക്കെ പ്രശസ്തനാണ്. ആയുസ്സ് മുഴുവൻ ആരോഗ്യകരമായ ജീവിതം. നാഷണൽ മെഡിക്കൽ ജേണൽ ഓഫ് ഇന്ത്യ 10 വർഷമായി എഡിറ്റ് ചെയ്ത അദ്ദേഹം നിരവധി അന്താരാഷ്ട്ര, ദേശീയ ജേണലുകളുടെ എഡിറ്റോറിയൽ ബോർഡിലുണ്ട്. അന്താരാഷ്ട്ര, ഇന്ത്യൻ പിയർ റിവ്യൂ-ജേണലുകളിൽ അഞ്ഞൂറിലധികം ശാസ്ത്ര പ്രസിദ്ധീകരണങ്ങൾ അദ്ദേഹത്തിനുണ്ട്.
ലോകാരോഗ്യ സംഘടനയുടെ പല വിദഗ്ധ പാനലുകളിലും സേവനമനുഷ്ഠിച്ച അദ്ദേഹം വേൾഡ് ഹാർട്ട് ഫെഡറേഷന്റെ (2013–14) പ്രസിഡന്റായിരുന്നു. ദേശീയ മനുഷ്യാവകാശ കമ്മീഷന്റെ ആരോഗ്യവും മനുഷ്യാവകാശവും സംബന്ധിച്ച കോർ അഡ്വൈസറി ഗ്രൂപ്പിന്റെ അദ്ധ്യക്ഷനായിരുന്ന അദ്ദേഹം ഇന്ത്യയിലെ ആദ്യത്തെ ദേശീയ സയൻസ് ആൻഡ് എഞ്ചിനീയറിംഗ് റിസർച്ച് ബോർഡ് അംഗമായിരുന്നു. ആസൂത്രണ കമ്മീഷൻ രൂപീകരിച്ച യൂണിവേഴ്സൽ ഹെൽത്ത് കവറേജ് സംബന്ധിച്ച ഉന്നതതല വിദഗ്ദ്ധ സംഘത്തിന്റെ അദ്ധ്യക്ഷനായിരുന്നു അദ്ദേഹം. ഇന്ത്യയിലെ ബിരുദാനന്തര മെഡിക്കൽ വിദ്യാഭ്യാസവുമായി ബന്ധപ്പെട്ട ദേശീയ പരീക്ഷാ ബോർഡ് പ്രസിഡന്റായും അദ്ദേഹം സേവനമനുഷ്ഠിച്ചിട്ടുണ്ട്.
സുസ്ഥിര വികസനത്തിനായി 2015 ന് ശേഷമുള്ള ലക്ഷ്യങ്ങൾ വികസിപ്പിക്കുന്നതിന് ഐക്യരാഷ്ട്രസഭയെ സഹായിക്കുന്നതിനായി സ്ഥാപിതമായ സുസ്ഥിര വികസന പരിഹാര ശൃംഖലയുടെ (ww.unsdsn.org) ലീഡർഷിപ്പ് കൗൺസിൽ അംഗമാണ് റെഡ്ഡി. എസ്‌ഡി‌എസ്‌എൻ ആരോഗ്യത്തെക്കുറിച്ചുള്ള തീമാറ്റിക് ഗ്രൂപ്പിന്റെ അദ്ധ്യക്ഷനാണ്. ഗ്ലോബൽ പാനൽ ഓൺ അഗ്രികൾച്ചർ ആന്റ് ഫുഡ് സിസ്റ്റംസ് ഫോർ ന്യൂട്രീഷനിലെ അംഗമാണ് റെഡ്ഡി. വായു മലിനീകരണത്തിന്റെ ആരോഗ്യ സംബന്ധിയായ പ്രത്യാഘാതങ്ങളെക്കുറിച്ചുള്ള ആരോഗ്യ മന്ത്രാലയ സ്റ്റിയറിംഗ് കമ്മിറ്റിയുടെ അദ്ധ്യക്ഷനായിരുന്നു അദ്ദേഹം. ലാൻസെറ്റ് കമ്മീഷനുകളിൽ താഴെപ്പറയുന്നവയിൽ അംഗമായി പ്രവർത്തിച്ചിട്ടുണ്ട് : 21-ാം നൂറ്റാണ്ടിലെ ആരോഗ്യ പ്രൊഫഷണൽ വിദ്യാഭ്യാസം; ആരോഗ്യത്തിൽ നിക്ഷേപം; സാന്ത്വന പരിചരണത്തിലും വേദന പരിഹാരത്തിലും ആക്സസ് അഗാധം ഇല്ലാതാക്കുക; ഉയർന്ന നിലവാരമുള്ള ആരോഗ്യ സംവിധാനങ്ങൾ.
അവാർഡുകളും ബഹുമതികളും
പൊതുജനാരോഗ്യത്തിനുള്ള അദ്ദേഹത്തിന്റെ സംഭാവനകളെ നിരവധി അവാർഡുകളിലൂടെയും ബഹുമതികളിലൂടെയും അംഗീകരിച്ചിട്ടുണ്ട്. അവയിൽ ഉൾപ്പെടുന്നവ: പുകയില നിയന്ത്രണത്തിലെ ആഗോള നേതൃത്വത്തിനുള്ള ലോകാരോഗ്യ സംഘടനയുടെ ഡയറക്ടർ ജനറൽ അവാർഡ് (ലോകാരോഗ്യ അസംബ്ലി, 2003), പത്മ ഭൂഷൺ (പ്രസിഡൻഷ്യൽ ഹോണർ, ഇന്ത്യ, 2005), ക്വീൻ എലിസബത്ത് മെഡൽ (റോയൽ സൊസൈറ്റി ഫോർ ഹെൽത്ത് പ്രമോഷൻ, യുകെ, 2005), ലൂഥർ ടെറി മെഡൽ ഫോർ ലീഡർഷിപ്പ് ഇൻ ടുബാക്കോ കൺട്രോൾ (അമേരിക്കൻ കാൻസർ സൊസൈറ്റി, 2009), യുഎസ് നാഷണൽ അക്കാദമികളുടെ അംഗത്വം (ഇൻസ്റ്റിറ്റ്യൂട്ട് ഓഫ് മെഡിസിൻ, 2005), ലണ്ടൻ സ്കൂൾ ഓഫ് ഹൈജീൻ ആൻഡ് ട്രോപ്പിക്കൽ മെഡിസിൻ (2009), ഫെലോഷിപ്പ് ഓഫ് ഫാക്കൽറ്റി ഓഫ് പബ്ലിക് ഹെൽത്ത്, യുകെ (2009).
സ്കോട്ട്ലൻഡിലെ ആബർ‌ഡീൻ സർവകലാശാല (2011), ഡോ. എൻ‌ടി‌ആർ മെഡിക്കൽ യൂണിവേഴ്സിറ്റി (2011), ലോസാൻ സർവകലാശാല, സ്വിറ്റ്‌സർലൻഡ് (2012), സ്കോട്ട്‌ലൻഡിലെ ഗ്ലാസ്‌ഗോ സർവകലാശാല (2013), ഡോക്ടർ എന്നിവർ നൽകിയ ഡോക്ടർ ഓഫ് സയൻസ് (ഹോണറിസ് കോസ) ജോധ്പൂർ നാഷണൽ യൂണിവേഴ്സിറ്റി, ഇന്ത്യ (2013) & ഡോക്ടർ ഓഫ് സയൻസ് (മെഡിസിൻ), ഹോണറിസ് കൗസ, ലണ്ടൻ യൂണിവേഴ്സിറ്റി, യുകെ (2014) സമ്മാനിച്ച സാഹിത്യത്തിന്റെ (ഹോണറിസ് കോസ). 2004 ൽ യു‌എസ്‌എയിലെ നാഷണൽ അക്കാദമി ഓഫ് മെഡിസിൻ ഫോറിൻ അസോസിയേറ്റ് അംഗമായി തിരഞ്ഞെടുക്കപ്പെട്ട അദ്ദേഹം 2009 ൽ ലണ്ടൻ സ്കൂൾ ഓഫ് ഹൈജീനിൻ ആന്റ് ട്രോപ്പിക്കൽ മെഡിസിൻ ഫെലോ ആയി തിരഞ്ഞെടുക്കപ്പെട്ടു.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
ചട്ടയും മുണ്ടും
ഒരു പരമ്പരാഗത ക്രൈസ്തവ വേഷമാണ് ചട്ടയും മുണ്ടും. thumb|ആരക്കുഴയിലെ പയ്യപ്പിള്ളി പാലയ്ക്കാപ്പിള്ളി [[നസ്രാണി തറവാട്ടിൽ ഒരു വിവാഹാഘോഷ വേളയിൽ നടന്ന മാർഗ്ഗംകളി.]]
ചരിത്രം
കേരളത്തിലെ സിറിയൻ ക്രിസ്ത്യൻ സ്ത്രീകളാണ് ചട്ട എന്നറിയപ്പെടുന്ന പ്രത്യേകതരം കുപ്പായം ധരിക്കാറുണ്ടായിരുന്നത്. വെള്ളത്തുണി കൊണ്ടാണ് ചട്ട തയ്ക്കുന്നത്. വെളുത്ത ഒറ്റമുണ്ടാണ് ചട്ടയോടൊപ്പം ഉപയോഗിക്കുന്നത്. ഇത് പുറകിൽ വിശറിപോലെ ഞൊറിയിട്ട് ഉടുക്കുന്നു. പഴയകാലത്ത് വിവാഹവസ്ത്രവും ചട്ടയും മുണ്ടുമായിരുന്നു. പിന്നീട് പലതരം വിവാഹവസ്ത്രങ്ങൾ പ്രചാരത്തിൽ വരികയും ചട്ടയും മുണ്ടും ഒഴിവാക്കുകയും ചെയ്തു. പുതിയ തലമുറ പരമ്പരാഗത ആചാരങ്ങൾ തിരികെ സ്വീകരിക്കുന്നതിന്റെ ഭാഗമായി ഇപ്പോൾ വിവാഹച്ചടങ്ങുകളിൽ ചട്ടയും മുണ്ടും വീണ്ടും ഉപയോഗിച്ചുകാണുന്നുണ്ട് .കൂടാതെ, ചില സവിശേഷ ചടങ്ങുകളിലും ഇത്തരം വേഷം കാണാം. thumb|200px|right|പഞ്ചായത്ത് പ്രസിഡന്റ് ഇട്ടുണ്ണനും ചേട്ടത്തിയും.
കാർട്ടൂണിൽ
ബോബനും മോളിയും എന്ന ഹാസ്യചിത്രകഥയിലെ ചേട്ടത്തിയുടെ വേഷം ചട്ടയും മുണ്ടും ആണ്. ഈ കാർട്ടൂൺ രൂപപ്പെടുന്ന കാലത്ത് കേരളത്തിൽ നസ്രാണി വനിതകളുടെ ഇടയിൽ പ്രചാരത്തിലുണ്ടായിരുന്ന വസ്ത്രമായിരുന്നു ഇത്.
കലാരൂപത്തിൽ
കേരളത്തിലെ മാർത്തോമാ നസ്രാണികളുടെ ഒരു സംഘനൃത്തമായ മാർഗ്ഗംകളിയിൽ വനിതകൾ ചട്ടയും മുണ്ടും ധരിച്ചാണ് രംഗത്തെത്തുന്നത്.
അവലംബം
വർഗ്ഗം:ക്രൈസ്തവം വർഗ്ഗം:വസ്ത്രധാരണം
ചാരവരിയൻ പ്രാവ്
ചാരവരിയൻ പ്രാവ്. ഇംഗ്ലീഷിൽ Grey-fronted Green Pigeon എന്നു പേര്. ശാസ്ത്രീയ നാമം Treron affinis എന്നാണ്. വിത്തുകളും പഴങ്ങളുമാണ് ഭക്ഷണം.
പ്രജനനം
മരത്തിൽ ചെറിയ കമ്പുകൾ കൊണ്ടാണ് കൂട് ഉണ്ടാക്കുന്നത്. രണ്ടു മുട്ടയിടും.
ഹീരാബായ് ടാറ്റ
ഒരു ഇന്ത്യൻ സ്ത്രീ അവകാശ പ്രവർത്തകയും വോട്ടവകാശ വാദിയുമായിരുന്നു ഹീരാബായ് ടാറ്റ (1879-1941). 1895-ൽ പുരോഗമന ചിന്താഗതിക്കാരനായിരുന്ന ഹീരാബായ് ടാറ്റയുടെ ഭർത്താവ്, ഭാര്യയുടെയും മകളുടെയും വിദ്യാഭ്യാസത്തിന് പിന്തുണ നൽകി, അവരുടെ സ്കൂൾ വിദ്യാഭ്യാസത്തിൽ സഹായിക്കാൻ ട്യൂട്ടർമാരെ നിയമിച്ചു. 1909-ൽ, പാഴ്സിയായിരുന്ന ടാറ്റയ്ക്ക് തിയോസഫിയിൽ താൽപ്പര്യം വളരുകയും ഏതാനും വർഷങ്ങൾക്കുള്ളിൽ അവർ ആനി ബസന്റിനെ പരിചയപ്പെടുകയും ചെയ്തു. ഏതാണ്ട് അതേ സമയം, 1911-ൽ, അവർ ഇന്ത്യൻ പൈതൃകമുള്ള ഒരു ബ്രിട്ടീഷ് വോട്ടവകാശ പ്രവർത്തകയായ സോഫിയ ദുലീപ് സിംഗിനെ കണ്ടുമുട്ടി. അത് ഒരു വോട്ടവകാശ പ്രവർത്തക എന്ന നിലയിൽ അവരുടെ വളർച്ചയെ സ്വാധീനിച്ചു. വിമൻസ് ഇന്ത്യൻ അസോസിയേഷന്റെ സ്ഥാപക അംഗവും ജനറൽ സെക്രട്ടറിയുമായിരുന്ന അവർ 1917-ൽ മൊണ്ടേഗു-ചെംസ്‌ഫോർഡ് അന്വേഷണത്തിന് മുമ്പ് എൻഫ്രാഞ്ചൈസിനായി അപേക്ഷിച്ച സ്ത്രീകളിൽ ഒരാളായി.
നിർദ്ദേശിച്ച പരിഷ്കാരങ്ങളിൽ സ്ത്രീകളുടെ വോട്ടവകാശം ഉൾപ്പെടുത്താതായപ്പോൾ, ടാറ്റയും മറ്റ് ഫെമിനിസ്റ്റുകളും വോട്ടിന്റെ ആവശ്യകതയെക്കുറിച്ച് പറഞ്ഞ് പ്രതിഷേധിക്കുകയും ലേഖനങ്ങൾ പ്രസിദ്ധീകരിക്കുകയും ചെയ്തു. മൊണ്ടാഗു-ചെംസ്‌ഫോർഡ് പരിഷ്‌കാരങ്ങൾ നടപ്പിലാക്കുന്നതിനുള്ള തിരഞ്ഞെടുപ്പ് ചട്ടങ്ങൾ വികസിപ്പിക്കുന്നതിനായി സൗത്ത്ബറോ ഫ്രാഞ്ചൈസ് കമ്മിറ്റിയെ പരാമർശിച്ച അവർ, ടൈംസ് ഓഫ് ഇന്ത്യയ്‌ക്ക് വേണ്ടി എഴുതിയ ഒരു ലേഖനത്തിൽ ചില മുനിസിപ്പാലിറ്റികൾ ഇതിനകം സ്ത്രീകൾക്ക് വോട്ടുചെയ്യാൻ അനുവദിച്ചതിനാൽ ഈ അവകാശം നീട്ടുന്നത് ന്യായമാണെന്ന് വാദിച്ചു. എന്നിരുന്നാലും, സൗത്ത്ബറോ കമ്മറ്റിയും സ്ത്രീകൾക്കുള്ള വോട്ടവകാശം ഉൾപ്പെടുത്തുന്നത് നിരസിക്കുകയും അവരുടെ ശുപാർശകൾ ഹൗസ് ഓഫ് ലോർഡ്സ് ആൻഡ് കോമൺസിലെ ജോയിന്റ് സെലക്ട് കമ്മിറ്റിക്ക് അയയ്ക്കുകയും ചെയ്തു. ജോയിന്റ് കമ്മിറ്റിയിൽ വോട്ടവകാശത്തിന് അനുകൂലമായ കേസ് അവതരിപ്പിക്കാൻ ഇംഗ്ലണ്ടിലേക്ക് പോകാൻ ബോംബെ സഫ്‌റേജ് കമ്മിറ്റി ടാറ്റയെ തിരഞ്ഞെടുത്തു.
വോട്ടവകാശ വാദത്തെ സാധൂകരിക്കുന്നതിനായി ഒരു റിപ്പോർട്ട് തയ്യാറാക്കി, ടാറ്റയും മകൾ മിഥാനും സർക്കാരിന് മുമ്പാകെ രണ്ട് നിവേദനങ്ങൾ നൽകുകയും, ഇതിനായി രാജ്യത്തുടനീളം യാത്ര ചെയ്യുകയും അവരുടെ ആവശ്യത്തിന് പിന്തുണ നേടാൻ ശ്രമിക്കുകയും ചെയ്തു. അവർ വിവിധ ജേണലുകളിൽ ലേഖനങ്ങൾ പ്രസിദ്ധീകരിക്കുകയും, ഇന്ത്യാ ഓഫീസിൽ ആവശ്യം അറിയിക്കാൻ വ്യക്തികളെയും സംഘടനകളെയും പ്രചോദിപ്പിക്കുകയും ചെയ്തു. അന്തിമ ബിൽ ഇന്ത്യൻ പ്രവിശ്യകൾക്ക് സ്ത്രീകൾക്ക് വോട്ടവകാശം നൽകാനുള്ള വ്യവസ്ഥകൾ അനുവദിച്ചു. ടാറ്റയും മകളും ലണ്ടൻ സ്കൂൾ ഓഫ് ഇക്കണോമിക്സിൽ കോഴ്‌സുകളിൽ ചേരുകയും 1924 വരെ അവിതെ തുടരുകയും ചെയ്തു. ഭർത്താവിന് അപകടത്തിൽ പരിക്കേറ്റ് പരിചരണം ആവശ്യപ്പെടുന്നത് വരെ അവർ വോട്ടവകാശത്തിനും കുട്ടികളെ സംരക്ഷിക്കുന്ന നിയമനിർമ്മാണത്തിനും വേണ്ടി പ്രവർത്തിച്ചു. 1941-ൽ ടാറ്റ അന്തരിച്ചു, ഇന്ത്യയിൽ വോട്ടിനുവേണ്ടിയുള്ള ആദ്യകാല പോരാട്ടത്തിലെ പ്രമുഖരിൽ ഒരാളായി അവർ ഓർമ്മിക്കപ്പെടുന്നു.
ആദ്യകാല ജീവിതം
1879-ൽ ബോംബെയിലാണ് ഹേരാബായി ജനിച്ചത്. പതിനാറാം വയസ്സിൽ, അവർ ഒരു ടെക്സ്റ്റൈൽ മില്ലിലെ ജീവനക്കാരനായ അർദേശിർ ബെജോൻജി ടാറ്റയെ [Notes 1] വിവാഹം കഴിച്ചു. കുടുംബം പാഴ്സികളായിരുന്നു. 1898 മാർച്ച് 2-ന് ദമ്പതികളുടെ മകളായ മിഥാൻ മഹാരാഷ്ട്രയിൽ ജനിച്ചു. അവർ താമസിയാതെ നാഗ്പൂരിനടുത്തുള്ള ഫുൽഗാവിലേക്ക് താമസം മാറി അവിടെ അർദേശിർ ഒരു ടെക്സ്റ്റൈൽ മില്ലിൽ അസിസ്റ്റന്റ് മാസ്റ്റർ വീവറായി ജോലി ചെയ്തു. സ്ത്രീകളുടെ വിദ്യാഭ്യാസത്തെക്കുറിച്ചുള്ള പുരോഗമന ചിന്തകളുള്ള ഭർത്താവ് വിദ്യാഭ്യാസം തുടരാനുള്ള ആഗ്രഹത്തിൽ ടാറ്റയെ സഹായിക്കാൻ ട്യൂട്ടർമാരെ നിയമിച്ചു. അഹമ്മദാബാദിലെ ഒരു മില്ലിൽ സ്ഥാനം ഏറ്റെടുത്ത്, 1913 വരെ കുടുംബം അവിടെ തുടർന്നു. അർദേശിർ ഒരു വലിയ തുണിമില്ലിന്റെ മാനേജരായി നിയമിക്കപ്പെതൊഎ അവർ ബോംബെയിലേക്ക് താമസം മാറി.
ആക്ടിവിസം
ലഘുചിത്രം
ആദ്യകാല ആക്ടിവിസം
1909-ൽ, ഹേരാബായിക്ക് തിയോസഫിയിൽ താല്പര്യം ഉണ്താകുകയും അഡയാർ, മദ്രാസ്, ബനാറസ് എന്നിവിടങ്ങളിലെ കൺവെൻഷനുകളിൽ പങ്കെടുക്കുകയും ചെയ്തു. 1912-ൽ ബനാറസിൽ നടന്ന കൺവെൻഷനിൽ വെച്ച്, 1908-ൽ അഡയാറിലെ തിയോസഫിക്കൽ സൊസൈറ്റിയുടെ പ്രസിഡന്റായ ആനി ബസന്റിനെ  അവർ കണ്ടുമുട്ടി. 1911-ൽ, മകളുമൊത്ത് കശ്മീരിൽ അവധിക്കാലം ആഘോഷിക്കുന്നതിനിടയിൽ, ടാറ്റ, വോട്ടവകാശ പ്രവർത്തകയായ സോഫിയയെ കണ്ടുമുട്ടി. സോഫിഅ പിന്നീട് അയച്ച കുറിപ്പുകൾ വായിച്ചതിനുശേഷം, ടാറ്റ സ്ത്രീകളുടെ അവകാശത്തിനായുള്ള പോരാട്ടത്തിൽ സജീവമായി. 1916-ൽ, ഇന്ത്യൻ ഹോം റൂളിനെക്കുറിച്ചുള്ള ചർച്ചകൾ വർദ്ധിക്കുകയും മൊണ്ടാഗു അന്വേഷണങ്ങൾ ആരംഭിക്കുകയും ചെയ്തു. ബ്രിട്ടീഷ് അധികാരത്തിന്റെ പരിമിതമായ രാഷ്ട്രീയ വിഭജനത്തെക്കുറിച്ച് അഭിപ്രായം തേടുക എന്ന ലക്ഷ്യത്തോടെ ഇന്ത്യയുടെ സ്റ്റേറ്റ് സെക്രട്ടറി എഡ്വിൻ മൊണ്ടാഗുവും ഇന്ത്യയുടെ വൈസ്രോയി ചെംസ്ഫോർഡ് പ്രഭുവും രാജ്യത്തേക്ക് യാത്ര ചെയ്തു.
1917-ൽ മാർഗരറ്റ് കസിൻസ് അഡയാറിൽ വിമൻസ് ഇന്ത്യൻ അസോസിയേഷൻ സ്ഥാപിച്ചു. ബസന്റും ടാറ്റയും മറ്റ് സ്ത്രീകളോടൊപ്പം സ്ഥാപക അംഗങ്ങളായിരുന്നു. ബസന്റ് പ്രസിഡന്റായി സേവനമനുഷ്ഠിച്ചു. ടാറ്റയെ സംഘടനയുടെ ജനറൽ സെക്രട്ടറിയായി തിരഞ്ഞെടുത്തു. 1917 ഡിസംബർ 15-ന്, ഇന്ത്യാ ഗവൺമെന്റ് വികസിപ്പിച്ചുകൊണ്ടിരിക്കുന്ന പുതിയ ഫ്രാഞ്ചൈസി ബില്ലിൽ സ്ത്രീകളുടെ വോട്ടവകാശം ഉൾപ്പെടുത്താനുള്ള ആഹ്വാനം അവതരിപ്പിക്കാൻ സരോജിനി നായിഡുവിന്റെ നേതൃത്വത്തിൽ ഇന്ത്യയിലുടനീളമുള്ള 14 പ്രമുഖ വനിതകളെ നിയോഗിച്ചു. പ്രതിനിധി സംഘത്തിന്റെ ഭാഗമായി, ടാറ്റ സ്ത്രീകളെ "ആളുകൾ" ആയി ഉൾപ്പെടുത്തണമെന്നും അവരെ വിദേശികളെയോ കുട്ടികളെയൊ ഭ്രാന്തന്മാരെയോ പോലെ കരുതി വോട്ട് ചെയ്യുന്നത് നിരോധിക്കരുതെന്ന് വികാരാധീനമായ ഒരു അപേക്ഷ നടത്തി.
അവരുടെ ശ്രമങ്ങൾ ഉണ്ടായിരുന്നിട്ടും, 1918-ൽ മൊണ്ടാഗു-ചെംസ്‌ഫോർഡ് പരിഷ്‌കാരങ്ങൾ അവതരിപ്പിക്കപ്പെട്ടപ്പോൾ സ്ത്രീകളുടെ വോട്ടവകാശത്തിനായി ഒരു ശുപാർശയും നൽകിയില്ല. സഫ്രജിസ്റ്റുകൾ നിവേദനങ്ങൾ തയ്യാറാക്കുകയും നിയമനിർമ്മാണ സഭകളിലും സമ്മേളനങ്ങളിലും സമർപ്പിക്കുകയും ചെയ്തു ബ്രിട്ടനെതിരെയുള്ള കൊളോണിയൽ വിരുദ്ധ പ്രസ്ഥാനത്തിന്റെ ഭാഗമായി സ്ത്രീകളുടെ രാഷ്ട്രീയ ശാക്തീകരണത്തിന് പിന്തുണ നൽകണമെന്ന് ആവശ്യപ്പെട്ട് സമരത്തെക്കുറിച്ചുള്ള അപ്ഡേറ്റുകൾ പ്രസിദ്ധീകരിച്ചു. ഈ പ്രക്രിയയുടെ അടുത്ത ഘട്ടമെന്ന നിലയിൽ, മൊണ്ടാഗു-ചെംസ്‌ഫോർഡ് പരിഷ്‌കാരങ്ങൾ നടപ്പിലാക്കുന്നതിനുള്ള തിരഞ്ഞെടുപ്പ് ചട്ടങ്ങൾ വികസിപ്പിക്കുന്നതിനായി സൗത്ത്ബറോ ഫ്രാഞ്ചൈസി കമ്മിറ്റി രൂപീകരിച്ചു. 1919 ഏപ്രിലിൽ പുറത്തിറക്കിയ അവരുടെ റിപ്പോർട്ടും, യാഥാസ്ഥിതിക സമൂഹം അതിനെ എതിർക്കുമെന്ന് അവർക്ക് തോന്നിയതിനാൽ സ്ത്രീകളുടെ വോട്ടവകാശം ഉൾപ്പെടെ നിരസിച്ചു. ജൂണിൽ ടൈംസ് ഓഫ് ഇന്ത്യയിൽ സ്ത്രീകളുടെ വോട്ടവകാശം സംബന്ധിച്ച തന്റെ ന്യായവാദം ടാറ്റ പ്രസിദ്ധീകരിച്ചു. ബോംബെ മുനിസിപ്പൽ തിരഞ്ഞെടുപ്പിൽ സ്ത്രീകൾക്ക് ഇതിനകം തന്നെ വോട്ട് ചെയ്യാൻ കഴിയുമെന്നതിനാൽ, സ്ത്രീകളുതെ വോട്ട് അവകാശം ഒരു പുതിയ ആശയമല്ലെന്ന് വാദിച്ചു. ജൂലൈയിൽ ബോംബെയിൽ സ്ത്രീകൾ ഒരു പ്രതിഷേധ യോഗം സംഘടിപ്പിച്ചു, അതിൽ ടാറ്റ സംസാരിച്ചു. സൗത്ത്ബറോ പ്രഭു തന്റെ റിപ്പോർട്ട് ഹൗസ് ഓഫ് ലോർഡ്സ് ആൻഡ് കോമൺസിന്റെ ജോയിന്റ് സെലക്ട് കമ്മിറ്റിക്ക് അയച്ചപ്പോൾ, വനിതാ വോട്ടവകാശത്തിനായുള്ള ബോംബെ കമ്മിറ്റി [Notes 2] സർ ശങ്കരൻ നായർക്കൊപ്പം തെളിവ് നൽകാൻ ടാറ്റയെയും മകൾ മിഥനെയും അയയ്ക്കാൻ തീരുമാനിച്ചു.
ഇംഗ്ലണ്ടിലേക്ക് ഉള്ള മാറ്റം
തുടക്കത്തിൽ വർഷാവസാനം വരെ തുടരാൻ പദ്ധതിയിട്ടിരുന്ന ടാറ്റയും മകളും, മിഥാൻ ലണ്ടൻ സ്കൂൾ ഓഫ് ഇക്കണോമിക്സിൽ ബിരുദാനന്തര ബിരുദ പഠനത്തിന് ചെർന്നപ്പോൾ ഇംഗ്ലണ്ടിൽ തന്നെ തുടരാൻ തീരുമാനിച്ചു. ടാറ്റയും സ്കൂളിൽ ചേർന്നു, ബിരുദം നേടിയില്ലെങ്കിലും, 1919 നും 1922 നും ഇടയിൽ അവർ അഡ്മിനിസ്ട്രേഷൻ, ഇക്കണോമിക്സ്, സോഷ്യൽ സയൻസ് എന്നിവയിൽ കോഴ്സുകൾ പഠിച്ചു. ഇംഗ്ലണ്ടിൽ ആയിരുന്ന കാലത്ത്, സ്ത്രീകളുടെ രാഷ്ട്രീയ സ്വത്വത്തിന് പിന്തുണ വികസിപ്പിക്കുന്നതിനായി ടാറ്റ സജീവമായി പ്രവർത്തിച്ചു. അവർ ദ വോട്ട്  യുണൈറ്റഡ് ഇന്ത്യ തുടങ്ങിയ വിവിധ ജേണലുകളിൽ ലേഖനങ്ങൾ പ്രസിദ്ധീകരിച്ചു. 1920-ൽ പ്രസിദ്ധീകരിച്ച ഒരു ലേഖനത്തിൽ അവർ ബ്രിട്ടീഷ് കൊളോണിയലിസത്തിനെതിരെ പോരാടുകയല്ല, മറിച്ച് അവരുടെ കോളനിവൽക്കരണക്കാരിൽ നിന്ന് സഹായം തേടുകയാണെന്ന ആരോപണം യംഗ് ഇന്ത്യയിൽ വന്നു. ആ വർഷം, സ്വിറ്റ്സർലൻഡിലെ ജനീവയിൽ നടന്ന ഇന്റർനാഷണൽ വുമൺ സഫ്രേജ് അലയൻസിന്റെ (IWSA) എട്ടാമത് കോൺഗ്രസിൽ അവർ പങ്കെടുത്തു. 1923-ൽ, റോമിൽ നടന്ന 9-ാമത് IWSA കോൺഗ്രസിന്റെ പ്രതിനിധിയായിരുന്നു അവർ. തിരഞ്ഞെടുക്കപ്പെട്ടില്ലെങ്കിലും, ടാറ്റയെ അന്താരാഷ്ട്ര ബോർഡിൽ അംഗമായി നിർദ്ദേശിക്കപ്പെട്ടു, അത് ആദ്യമായാണ് ഒരു ഇന്ത്യൻ വനിത സംഘടനയിലെ അഡ്മിനിസ്ട്രേറ്റീവ് സ്ഥാനങ്ങളിലേക്ക് യോഗ്യത നേടുന്നത്.
ഇന്ത്യയിലേക്ക് മടക്കം
1924-ൽ ടാറ്റയും മകളും ഇന്ത്യയിലേക്ക് മടങ്ങി. ആ വർഷം, കുട്ടികൾക്കായുള്ള ഒരു ബില്ലിൽ ഇൻപുട്ട് നൽകുന്നതിനായി അവർ വിവിധ വനിതാ ഗ്രൂപ്പുകളുമായി ഒരു പൊതു സമ്മേളനം സംഘടിപ്പിച്ചു. നിയമനിർമ്മാണത്തിൽ സ്ത്രീകളെ പങ്കാളികളാക്കാൻ അനുവദിക്കുക, "പെൺകുട്ടിയെ അധാർമ്മികതയിലേക്ക് നിർബന്ധിക്കുന്നതിന്" പിഴകൾ വർദ്ധിപ്പിക്കുക, സ്ത്രീകളെ പുരുഷന്മാർക്ക് തുല്യമായി മാതാപിതാക്കളായി അംഗീകരിക്കുക, കുട്ടികളുടെ കോടതികളിൽ വനിതാ മജിസ്‌ട്രേറ്റുകളെ നിയമിക്കുക തുടങ്ങിയവ സർക്കാരിന് അയച്ച നിർദ്ദേശങ്ങളിൽ ഉൾപ്പെടുന്നു. 1925-ൽ, നാഷണൽ കൗൺസിൽ ഓഫ് വിമൻ ഇൻ ഇന്ത്യ (NCWI) രൂപീകരിച്ചപ്പോൾ, ടാറ്റ മകൾ മിഥനോടൊപ്പം അതിൽ ചേർന്നു. അർദേശിറിന് കാഴ്ച നഷ്ടപ്പെടാൻ കാരണമായ ഒരു പരിക്ക് മൂലം അദ്ദേഹത്തെ പരിചരിക്കേണ്ടി വന്നതിനാൽ അവർ സജീവ സാമൂഹ്യപ്രവർത്തനത്തിൽ നിന്നു മാറി.
മരണവും പാരമ്പര്യവും
ടാറ്റ 1941-ൽ അന്തരിച്ചു. അവരുടെ പൈതൃകത്തിന്റെ ഭൂരിഭാഗവും അവരുടെ കൂടുതൽ പ്രശസ്തയായ മകളുടെ നിഴലിലായിരുന്നു, എന്നാൽ എഴുത്തുകാരിയും ആക്ടിവിസ്റ്റുമായ റീത്ത ബാനർജി പറയുന്നത്, ഇന്ത്യയിലെ വോട്ടവകാശത്തിനായുള്ള പോരാട്ടത്തിലെ പ്രധാന വ്യക്തികളിൽ ഒരാളാണ് ടാറ്റയെന്നാണ്. ഓസ്‌വെഗോയിലെ സ്റ്റേറ്റ് യൂണിവേഴ്സിറ്റി ഓഫ് ന്യൂയോർക്കിലെ വിശിഷ്‌ട ടീച്ചിംഗ് പ്രൊഫസറും വനിതാ പഠന വിഭാഗത്തിന്റെ ഡയറക്ടറുമായ ജെറാൾഡിൻ ഫോർബ്സ്, ഇന്ത്യയിലെ സ്ത്രീകളുടെ വോട്ടവകാശത്തിനായുള്ള പ്രചാരണത്തിൽ "യഥാർത്ഥ പോരാട്ടക്കാരി" എന്ന് ടാറ്റയെ വിശേഷിപ്പിച്ചു.
രസശാസ്ത്രം (ആയുർവേദം)
രസം (മെർക്കുറി) തുടങ്ങിയ ലോഹങ്ങൾ പല തരത്തിൽ സംസ്കരിച്ച് വിഷമില്ലാതാക്കി ആയുർവേദത്തിൽ ചികിൽസയ്ക്ക് ഉപയോഗിക്കുന്ന ശാഖയാണ് രസശാസ്ത്രം. ഇങ്ങനെ കിട്ടുന്ന ദ്രവ്യങ്ങളെ ഭസ്മം, സിന്ദൂരം എന്നാണ് അറിയുന്നത്. ഇതു വളരെ ചെറിയ മാത്രയിൽ മാത്രം ഉപയോഗിക്കാവുന്നവയാണ്.
അവലംബം
ഡോ. കെ. മുരളി,മാതൃഭൂമി ആരോഗ്യ മാസിക നവംബർ 2010 ലക്കം, പേജ്8
വിസ്തീർണ്ണമനുസരിച്ചുള്ള മരുഭൂമികളുടെ പട്ടിക
വിസ്തീർണ്ണമനുസരിച്ചുള്ള ലോകത്തിലെ മരുഭൂമികളുടെ പട്ടികയാണിത്. 52000 km2 -നേക്കാൾ വിസ്തീർണ്ണമുള്ള മരുഭൂമികളെല്ലാം ഇവിടെ ഉൾപ്പെടുത്തിയിരിക്കുന്നു.
അവലംബം
* വർഗ്ഗം:വിസ്തീർണ്ണമനുസരിച്ചുള്ള പട്ടികകൾ
മക്കിയാട്
ലഘുചിത്രം|വലത്ത്‌
വയനാട് ജില്ലയിലെ മാനന്തവാടി താലൂക്കിൽ തൊണ്ടർനാട് പഞ്ചായത്തിൽ,കോഴിക്കോട്,കണ്ണൂർ അതിർത്തി വനപ്രദേശങ്ങളുടെ താഴ്വാരമായി നിലകൊള്ളുന്ന പ്രദേശമാണു മക്കിയാട്.
വർഗ്ഗം:വയനാട് ജില്ല
സാറാ സ്റ്റോറി
ബ്രിട്ടീഷ് പാരാലിമ്പിക് സൈക്ലിസ്റ്റും മുൻ നീന്തൽക്കാരിയുമാണ് ഡാം സാറാ ജോവാൻ സ്റ്റോറി, ഡിബിഇ (നീ ബെയ്‌ലി; ജനനം: 26 ഒക്ടോബർ 1977). പാരാലിമ്പിക് ഗെയിംസിൽ രണ്ട് കായിക ഇനങ്ങളിലും ഒന്നിലധികം സ്വർണ്ണ മെഡൽ ജേതാവും ആറ് തവണ ബ്രിട്ടീഷ് (കഴിവുള്ള) ദേശീയ ട്രാക്ക് ചാമ്പ്യനുമാണ് (2 × പർസ്യൂട്ട്, 1 × പോയിന്റുകൾ, 3 × ടീം പർസ്യൂട്ട്). അവരുടെ മൊത്തം പതിനാല് സ്വർണ്ണ മെഡലുകൾ എക്കാലത്തെയും മികച്ച വനിതാ ബ്രിട്ടീഷ് പാരാലിമ്പിയനാക്കി.
സ്വകാര്യ ജീവിതം
മാഞ്ചസ്റ്ററിൽ സാറാ ബെയ്‌ലി ജനിച്ചു. അവരുടെ കൈ ഗർഭപാത്രത്തിലെ പൊക്കിൾക്കൊടിയിൽ കുടുങ്ങിയപ്പോൾ കൈ സാധാരണപോലെ വികസിക്കാത്തതിനാൽ ഇടതുകൈക്ക് ചലനശേഷിയില്ല.
2007 ൽ ടാൻഡം പൈലറ്റും പരിശീലകനുമായ ബാർനി സ്റ്റോറിയെ വിവാഹം കഴിച്ചു. 2013 ജൂൺ 30 നാണ് സ്റ്റോറി മകൾ ലൂയിസ മേരിക്ക് ജന്മം നൽകിയത്. ചാർലി ജോൺ എന്ന് പേരിട്ടിരിക്കുന്ന രണ്ടാമത്തെ കുട്ടിയെ സ്റ്റോറി പ്രതീക്ഷിക്കുന്നുണ്ടെന്ന് 2017 ഏപ്രിലിൽ പ്രഖ്യാപിച്ചു.
അവരും ഭർത്താവും ചെഷയറിലെ ഡിസ്ലിയിലാണ് താമസിക്കുന്നത്.
പാരാലിമ്പിക് ഗെയിംസിൽ നീന്തൽ
1992-ൽ ബാഴ്‌സലോണയിൽ രണ്ട് സ്വർണവും മൂന്ന് വെള്ളിയും വെങ്കലവും നേടി നീന്തൽക്കാരിയായി സ്റ്റോറി പാരാലിമ്പിക് ജീവിതം ആരംഭിച്ചു. ചെവിയിലെ അണുബാധയെത്തുടർന്ന് 2005-ൽ സൈക്ലിംഗിലേക്ക് മാറുന്നതിനുമുമ്പ് അടുത്ത മൂന്ന് പാരാലിമ്പിക് ഗെയിംസുകളിൽ നീന്തൽ തുടർന്നു.
സൈക്ലിംഗ്
2008 ലെ പാരാലിമ്പിക് ഗെയിംസിൽ, അഞ്ചാമതായി സ്റ്റോറി വ്യക്തിഗത പരിശ്രമം നേടി. ആ സമയത്ത് ഒളിമ്പിക് ഫൈനലിൽ ആദ്യ എട്ടിൽ ഇടം നേടിയിരുന്നു.
2008-ൽ 3 കിലോമീറ്റർ ദേശീയ ട്രാക്ക് പിന്തുടരൽ ചാമ്പ്യൻഷിപ്പ് നേടിയ സ്റ്റോറി വികലാംഗരല്ലാത്ത അത്ലറ്റുകൾക്കെതിരെ മത്സരിക്കുകയും എട്ട് ദിവസത്തിന് ശേഷം പാരാലിമ്പിക് കിരീടം നേടുകയും 2009-ൽ കിരീടം ഉറപ്പിക്കുകയും ചെയ്തു. 2014-ൽ പോയിന്റ് മൽസരത്തിൽ ഒരു വിജയത്തോടെ അവർ മൂന്നാമത്തെ ദേശീയ ട്രാക്ക് കിരീടം ചേർത്തു.
ബാഹ്യ ലിങ്കുകൾ
വർഗ്ഗം:1977-ൽ ജനിച്ചവർ വർഗ്ഗം:സൈക്ലിങ് താരങ്ങൾ വർഗ്ഗം:പാരാലിമ്പിക്സ് മെഡൽ ജേതാക്കൾ
മൈൻഡ്പാർക്കെൻ
മാർസെലിസ്ബോർഗ് പാലസിന്റെ അടുത്തുള്ള ആർഹസ് നഗരത്തിൻറെ തെക്ക് ഭാഗത്തായിട്ട് ഉല്ലാസത്തിനുവേണ്ടി സൃഷ്ടിച്ച ഒരു സ്മാരക പാർക്ക് ആണ് മൈൻഡ്പാർക്കെൻ(സ്മാരകം പാർക്ക്).
ഹാനിബാൾ ലെക്റ്റർ
നോവലിസ്റ്റ് തോമസ് ഹാരിസ് സൃഷ്ടിച്ച ഒരു കഥാപാത്രമാണ് ഹാനിബാൾ ലെക്റ്റർ. തോമസ് ഹാരിസിന്റെ സസ്പെൻസ് നോവൽ ചതുഷ്ടയത്തിലെ പ്രധാന കഥാപാത്രമാണ് ലെക്റ്റർ. റെഡ് ഡ്രാഗൺ (1981), ദ സൈലൻസ് ഓഫ് ദ ലാംബ്സ് (1988), ഹാനിബാൾ (1999), ഹാനിബാൾ റൈസിംഗ് (2006) എന്നീ നോവലുകളാണ് ഹാനിബാൾ ലെക്റ്ററിനെ കേന്ദ്ര കഥാപാത്രമാക്കി തോമസ് ഹാരിസ് എഴുതിയിട്ടുള്ളത്. കുറ്റകൃത്യ മനഃശാസ്ത്രജ്ഞനും നരഭോജിയുമായ ഒരു പരമ്പര കൊലയാളിയായാണ് ലെക്റ്ററിനെ ഈ നോവലുകളിൽ അവതരിപ്പിച്ചിരിക്കുന്നത്. ആദ്യ രണ്ട് നോവലുകളിലും വില്ലനായെത്തുന്ന ലെക്റ്റർ മൂന്നാമത്തേതിൽ നായകനാവുന്നു. ലെക്റ്ററുടെ ബാല്യകാലവും പരമ്പരാ കൊലയാളിയാവുന്ന പശ്ചാത്തലവും വിശദീകരിക്കുന്ന നാലാം നോവലിൽ ലെക്റ്റർ വീണ്ടും പ്രതിനായകനാവുന്നു.
ഹാനിബാളിനെ കേന്ദ്രകഥാപാത്രമായി ആദ്യം നിർമിച്ച ചലച്ചിത്രം 1986ൽ പുറത്തിറങ്ങിയ മാൻഹണ്ടർ ആയിരുന്നു. റെഡ് ഡ്രാഗൺ എന്ന നോവലിന്റെ ചലച്ചിത്രാവിഷ്ക്കാരമായിരുന്ന ഈ ചിത്രത്തിൽ ലെക്റ്ററിനെ അവതരിപ്പിച്ചത് ബ്രയാൻ കോക്സ് ആയിരുന്നു. 1991ൽ ദ സൈലൻസ് ഓഫ് ദ ലാംബ്സിനെ അടിസ്ഥാനമാക്കി അതേ പേരിൽ ചലച്ചിത്രം പുറത്തിറങ്ങി. ഈ ചിത്രത്തിൽ ഹാനിബാൾ ലെക്റ്ററിനെ അവതരിപ്പിച്ച ആന്റണി ഹോപ്കിൻസ് തന്റെ അഭിനയത്തിന് ആ വർഷത്തെ അക്കാദമി അവാർഡ് നേടി. പിന്നീട് 2001ൽ പുറത്തിറങ്ങിയ ഹാനിബാളിലും 2002ൽ പുറത്തിറങ്ങിയ റെഡ് ഡ്രാഗണിലും ഹോപ്കിൻസ് തന്നെയാണ് ലെക്റ്ററായി അഭിനയിച്ചത്. 2007ൽ പുറത്തിറങ്ങിയ ഹാനിബാൾ റൈസിംഗിൽ യുവാവായ ലെക്റ്ററിനെ ആരൺ തോമസും പ്രായമായ ലെക്റ്ററിനെ ഗാസ്പാഡ് ഉലിയലും ആണ് അവതരിപ്പിച്ചത്.
കഥാപാത്രം
റെഡ് ഡ്രാഗണിൽ ലെക്റ്ററിന് അറിയപ്പെടുന്ന ഒരു മാനസികാസുഖവുമില്ലെന്ന് വ്യക്തമാക്കുന്നുണ്ട്. സൈലൻസ് ഓഫ് ദ ലാംബ്സിൽ ലെക്റ്റർ ഒരു തികഞ്ഞ സാമൂഹ്യ ജീവിയാണെന്ന് ലെക്റ്ററിന്റെ കാവൽക്കാരനായ ഡോ. ഫ്രെഡെറിക് ചിൽട്ടൺ അവകാശപ്പെടുന്നുണ്ട്. എന്നാൽ ഈ നോവലിന്റെ ചലചിത്ര രൂപത്തിൽ ലെക്റ്റർ ഒരു തികഞ്ഞ മനോരോഗിയാണെന്നാണ് പറയുന്നത്. റെഡ് ഡ്രാഗൺ എന്ന നോവലിൽ നായകനായ വിൽ ഗ്രഹാം, ലെക്റ്റർ ചെറിയ കുട്ടികളെപ്പോലെ മൃഗങ്ങളെ ഉപദ്രവിക്കാറുണ്ടെന്ന് പറയുന്നുണ്ട്. എന്നാൽ തുടർന്നുള്ള നോവലുകളിൽ ലെക്റ്ററിന് മൃഗങ്ങളോടുള്ള സ്നേഹം കാണാവുന്നതാണ്.
അവലംബം
വർഗ്ഗം:കഥാപാത്രങ്ങൾ
ക്രൂസിഫിക്ഷ്യൻ (ആഫ്റ്റർ വാൻ ഐയ്ക്?)
ക്രൂസിഫിക്ഷൻ (Crucifixion) സി. 1440-50 കാലഘട്ടത്തിൽ, ആദ്യകാല നെതർലാന്റ്സ് മാസ്റ്റർ ജാൻ വാൻ ഐക്ക് വരച്ച ഒരു എണ്ണഛായാചിത്രം ആണ്. തന്റെ ആദ്യ ഡിസൈനുകളിൽ ഒന്ന് അല്ലെങ്കിൽ അദ്ദേഹത്തിന്റെ മൂത്ത സഹോദരൻ ഹൂബർട്ട് വരച്ചതായിരിക്കാം ഇതെന്ന് കരുതുന്നു. ക്രൂശിക്കപ്പെട്ട ക്രിസ്തു, അമ്മ മറിയയും സെന്റ് ജോൺ ദി ഇവാഞ്ചലിസ്റ്റിനെയുമാണ് ഇതിൽ കാണിച്ചിരിക്കുന്നത്. യെരുശലേം വിപുലമാക്കുന്നതിനു മുമ്പ് ഈ രംഗം ചിത്രീകരിച്ചിരിക്കുന്നു. മറിയയും യോഹന്നാനും അഗാധദുഃഖത്തിൽ അവതരിപ്പിക്കപ്പെടുന്നു, എന്നാൽ ഇടതുഭാഗത്തുള്ള സ്ത്രീകളെക്കാൾ വലതുഭാഗം കൂടുതൽ നന്നായി ചിത്രീകരിച്ചിരിക്കുന്നു. വലതുഭാഗത്ത്, കുതിരപ്പടയാളികളുടെ കൂട്ടം, ശിക്ഷ നടപ്പാക്കുന്നത് പോലെയോ അവരുടെ ദൈനംദിന പ്രവൃത്തി പോലെയോ പെരുമാറി നടക്കുന്നു.
15-ആം നൂറ്റാണ്ടിന്റെ മദ്ധ്യത്തോടെ ഇറ്റലിയിലെ വെന്റോയിൽ ചിത്രീകരിച്ചത് വാൻ ഐക്കിന്റെ നഷ്ടപ്പെട്ട പകർപ്പ് ആണെന്നാണ് കരുതുന്നത്.
ഉറവിടങ്ങൾ
വർഗ്ഗം:ചിത്രങ്ങൾ
ഫോക്സ്ട്രോട്ട് (ചലച്ചിത്രം)
സാമുവൽ മോസ് സംവിധാനം ചെയ്ത ഒരു അന്താരാഷ്ട്ര ചലച്ചിത്രമാണ് ഫോക്സ്ട്രോട്ട് (פוֹקְסטְרוֹט). ഇസ്രയേലി പട്ടാളത്തിൽ ജോലിചെയ്യുന്ന തങ്ങളുടെ മകന്റെ മരണവാർത്ത അറിയുന്ന മാതാപിതാക്കളായി ഈ ചിത്രത്തിൽ സാറാ ആഡ്ലരും ലയോർ ആഷ്കെനാസിയും അഭിനയിക്കുന്നു.
കഥാസാരം
ഒരു പട്ടാളക്കാരൻ ദാഫ്ന ഫെൽഡ്മാനെ അവരുടെ മകൻ യോനത്താൻ കൊല്ലപ്പെട്ട വാർത്ത അറിയിക്കുന്ന രംഗത്തോടെയാണ് ചിത്രം തുടങ്ങുന്നത്. ദാഫ്ന ബോധരഹിതയായി വീഴുന്നു. ദാഫ്നയോടോ അവരുടെ ഭർത്താവായ മൈക്കലിനോടോ മറ്റു പട്ടാളക്കാർ യോനത്താൻ മരിച്ചത് എവിടെയാണെന്നോ എങ്ങനെയാണെന്നോ പറയുന്നില്ല. മനോരോഗിയായ തന്റെ അമ്മയോട് അവരുടെ ചെറുമകൻ മരിച്ച വിവരം അറിയിക്കാൻ മൈക്കൽ പോകുന്നു. തീർത്തും നിർവികാരമായാണ് മൈക്കലിന്റെ അമ്മ ഈ വാർത്ത കേൾക്കുന്നത്. കുറേനേരം കഴിഞ്ഞ് പട്ടാളക്കാർ മൈക്കലിനോടും ദാഫ്നയോടും അവരുടെ മകൻ ജീവനോടെയുണ്ടെന്നും കൊല്ലപ്പെട്ടത് യോനത്താൻ എന്നു പേരുള്ള മറ്റൊരു പട്ടാളക്കാരൻ ആണെന്നും പറയുന്നു. മൈക്കൽ ദേഷ്യപ്പെടുകയും തന്റെ മകനെ അന്നുതന്നെ തനിക്ക് കാണണമെന്ന് അലറുകയും ചെയ്യുന്നു. പട്ടാളക്കാരെ വീട്ടിൽനിന്നും പുറത്താക്കിയ ശേഷം മൈക്കൽ ഒരു ജനറലിനെ അറിയാവുന്ന തന്റെ ഒരു സുഹൃത്തിനെ വിളിച്ച് മകനെ എങനെയെങ്കിലും വീട്ടിലേക്ക് അയപ്പിക്കാൻ അപേക്ഷിക്കുന്നു.
ഇസ്രയേൽ അതിർത്തിയിൽ, മരുഭൂമിയിൽ കൂടെയുള്ള ഒരു പാതയ്ക്ക് കാവൽ നിൽക്കുകയാണ് യോനത്താനും മറ്റ് മൂന്ന് പട്ടാളക്കാരും. ഓരോ ദിവസവും തങ്ങളുടെ താൽക്കാലിക വീടായ കണ്ടെയ്നർ എത്ര ചരിയുന്നുണ്ടെന്ന് അളക്കുന്നതും ആ പാതവഴി കടന്നുപോകുന്നവരെ ബുദ്ധിമുട്ടിക്കുകയുമാണ് അവരുടെ ഏക വിനോദം. ഒരു രാത്രിയിൽ ഒരു കാറിൽ അതൂവഴി വരുന്ന നാലു പലസ്തീങ്കാരെ അവർ ഭീകരവാദികളെന്നു കരുതി വെടിവച്ചുകൊല്ലുന്നു. തെളിവു നശിപ്പിക്കാനായി മൈക്കലിന്റെ സുഹൃത്തിന്റെ സുഹൃത്തായ ജനറലിന്റെ ഒത്താശയോടുകൂടി അവർ കാർ കുഴിച്ചുമൂടുന്നു. ജനറൽ പോകുന്നതിനുമുൻപായി യോനത്താനെ വിളിച്ച് വീട്ടിലേക്ക് പോകാൻ നിർദ്ദേശിക്കുന്നു. എന്നാൽ അവർ സഞ്ചരിക്കുന്ന ജീപ്പ് ഒരു ഒട്ടകത്തെ വെട്ടിക്കാൻ ശ്രമിക്കുന്നതിനിടെ പാതയിൽനിന്നും തെറ്റി അപകടത്തിൽപ്പെടുകയും യോനത്താൻ മരിക്കുകയും ചെയ്യുന്നു.
നിരൂപണം
വെനീസ് അന്താരാഷ്ട്ര ചലച്ചിത്രോത്സവത്തിൽ രണ്ടാം സമ്മാനമായ ഗ്രാൻഡ് ജൂറി പ്രൈസും ഇസ്രയേലിലെ ദേശീയ ചലച്ചിത്ര പുരസ്കാരമായ ഓഫിറിൽ മികച്ച ചിത്രത്തിനുള്ള അവാർഡും ഫോക്സ്ട്രോട്ട് നേടി. ടോറോണ്ടോ അന്താരാഷ്ട്ര ചലച്ചിത്രോത്സവത്തിൽ ഈ ചിത്രം പ്രദർശിപ്പിക്കപ്പെട്ടു.
റോട്ടൺ റ്റൊമാറ്റോസ് എന്ന നിരൂപണങ്ങൾ ശേഖരിക്കുന്ന സംഘത്തിന്റെ കണക്കുകൾ അനുസരിച്ച് ഫോക്സ്ട്രോട്ടിനെക്കുറിച്ച് എഴുതിയ 135 നിരൂപരരിൽ 94% ആളുകൾ സംതൃപ്തരായിരുന്നു. ഇവർ ശരാശരി പത്തിൽ 8.14 സ്കോർ നൽകി. ചിത്രത്തിന്റെ 'ആഴത്തിൽ മുറിവേൽപ്പിക്കുന്ന സാമൂഹിക-രാഷ്ട്രീയ നിലപാടി'നെയും പ്രേക്ഷകനെ 'ആകർഷിക്കുന്ന, മികച്ച അഭിനയം കാഴ്ചവയ്ക്കുന്ന നാടകീയത'യെയും റോട്ടൺ റ്റൊമാറ്റോസ് പ്രശംസിച്ചു. മെറ്റാക്രിറ്റിക് എന്ന മറ്റൊരു സംഘത്തിന്റെ കണക്കനുസരിച്ച് 31 നിരൂപകർ ശരാശരി 90% സ്കോർ നൽകി.
ഇസ്രയേലി പട്ടാളം നിരപരാധികളായ നാലു പലസ്തീങ്കാരെ ഒരു തെറ്റിദ്ധാരണ മൂലം കൊല്ലുകയും അവരുടെ ശരീരങ്ങൾ ഓളിപ്പിക്കുകയും ചെയ്യുന്ന രംഗത്തെ ഇസ്രയേലിന്റെ സാംസ്കാരിക വകുപ്പ് മന്ത്രി മിരി റെഗെവ് എതിർത്തു. ഇതിനു മറുപടിയായി സംവിധായകൻ സാമുവൽ മോസ് താൻ തന്റെ നാടിനെ കുറ്റപ്പെടുത്തുന്നുവെങ്കിൽ അത് തന്റെ രാജ്യത്തോടുള്ള സ്നേഹവും രാജ്യത്തെക്കുറിച്ചുള്ള ആശങ്കയും മൂലമാണെന്ന് പറഞ്ഞു. മറ്റൊരവസരത്തിൽ റെഗെവ് ഇസ്രയേലി കലാകാരന്മാർ യുവാക്കളെ കലയുടെ പേരിൽ കള്ളങ്ങൾ പറഞ്ഞെ് പട്ടാളത്തിനെതിരെ ചൊടിപ്പിക്കുന്നത് ശരിയല്ലെന്നും അഭിപ്രായപ്പെട്ടു.
അവലംബം
വർഗ്ഗം:ഇസ്രയേലി ചലച്ചിത്രങ്ങൾ
കെ. കൃഷ്ണസ്വാമി റാവു
ഇൻഡ്യൻ സിവിൽ സർവന്റ്, ന്യായാധിപൻ, ഭരണകർത്താവ് എന്നീ രംഗങ്ങളിൽ പ്രവർ‌ത്തിച്ചിട്ടുള്ള ദിവാൻ ബഹാദൂർ കാഞ്ചി കൃഷ്ണസ്വാമി റാവു സി.ഐ.ഇ. (1845–1923) 1898 മുതൽ 1904 വരെ തിരുവിതാംകൂറിന്റെ ദിവാനായിരുന്നു.
ആദ്യകാലജീവിതവും വിദ്യാഭ്യാസവും
1845 സെപ്റ്റംബറിൽ സേലത്താണ് ഇദ്ദേഹം ജനിച്ചത്. ഇദ്ദേഹത്തിന്റെ അച്ഛൻ കാഞ്ചി വെങ്കട്ട റാവു ജില്ലാ കളക്ടറേറ്റിലെ ഹുസൂർ ശിരസ്തദാറായിരുന്നു. 16-ആം വയസ്സിൽ മട്രിക്കുലേഷൻ പൂർത്തിയായതോടെ ഇദ്ദേഹം സർക്കാർ സർവ്വിസിൽ പ്രവേശിച്ചു.
ഔദ്യോഗിക ജീവിതം
നെല്ലൂർ ജില്ലാ കോടതിയിലെ രേഖകളുടെ സൂക്ഷിപ്പുകാരനായി 1864 ഒക്റ്റോബറിലാണ് ഇദ്ദേഹം ജോലിയിൽ പ്രവേശിച്ചത്. 20 രൂപയായിരുന്നു ശമ്പളം. 1867-ൽ ഇദ്ദേഹത്തിന് ശിരസ്തദാറായി ജോലിക്കയറ്റം ലഭിച്ചു. 1870 ജൂലൈ മാസത്തിൽ ഇദ്ദേഹം ജില്ലാ മുനിസിഫായി. 1883-ൽ കോകനാടയിലെ സബ് ജഡ്ജായി ഇദ്ദേഹം നിയമിതനായി. 1894 മേയ് മാസത്തിൽ ഇദ്ദേഹത്തെ മഹാരാജാവ് തിരുവിതാംകൂറിലെ ചീഫ് ജസ്റ്റിസായി നിയമിച്ചു. 1898-ൽ ദിവാനായി നിയമിക്കപ്പെടും വരെ ഇദ്ദേഹം ചീഫ് ജസ്റ്റിസായി തുടർന്നു.
മരണം
1923-ലാണ് കൃഷ്ണസ്വാമി റാവു മരിച്ചത്.